Dom i sagen O-4-12\n(Advokat Niels Kornerup)\nmod NP Hotels A/S i likvidation\n(Advokat Carsten Henrik Møllekilde)\nLawnak af 31. januar 2011 ApS i likvidation\nDenne sag drejer sig om, hvorvidt Cowi A/S (herefter kaldet Cowi) har et krav mod NP Hotels A/S i likvidation (herefter kaldet NP Hotels) eller Lawnak af 31. januar 2011 ApS i likvidation (herefter kaldet Lawnak) som følge af arbejde udført vedrørende Hotel d´Angleterre. Hotellet blev ved aftale underskrevet 30. december 2010 og med overtagelsesdag 1. februar 2011 overdraget fra Lawnak til et selskab, Hotel d'Angleterre ApS, ejet af Remmen Fonden.\nCowi har i et fælles påstandsdokument for de to sager nedlagt følgende endelige påstande:\nPrincipalt, at NP Hotels tilpligtes at anerkende at være et beløb på kr. 121.718,75 skyldig med tillæg af procesrente fra forfaldsdato 27. april 2011 og til betaling sker.\nSubsidiært, at Lawnak tilpligtes at anerkende at være et beløb på kr. 121.718,75 skyldig med tillæg af procesrente fra forfaldsdato 27. april 2011 og til betaling sker.\nMere subsidiært, at NP Hotels tilpligtes at anerkende at være et beløb på kr. 19.395,00 skyldig med tillæg af procesrente fra forfaldsdato 27. april 2011 og til betaling sker.\nMest subsidiært, at Lawnak tilpligtes at anerkende at være et beløb på kr. 19.395,00 skyldig med tillæg af procesrente fra forfaldsdato 27. april 2011 og til betaling sker.\nNP Hotels og Lawnak har nedlagt påstand om frifindelse.\nNP Hotels Holding A/S i likvidation ejer de to selskaber Lawnak og NP Hotels.\nLawnak ejede indtil den 1. februar 2011 Hotel d´Angleterre, og skiftede i forbindelse med overdragelsen af hotellet navn fra Hotel d´Angleterre ApS til Lawnak af 31. januar 2011 ApS. Direktør i december 2010 og januar 2011 var Hanne Lassen. Fra 1. februar 2011 blev Hordur Helgason direktør.\nNP Hotels hed indtil den 12. september 2008 Remmen Hotels A/S. NP Hotels A/S var ejer af NP Hotelskoncernens daværende to øvrige hoteller. Direktør i perioden december 2010 til januar 2011 var Hanne Lassen. Fra februar 2011 blev Hordur Helgason direktør\nLawnak og NP Hotels A/S havde i perioden december 2010 til februar 2011 samme bestyrelse: formand Carsten Møllekilde og bestyrelsesmedlemmer Hordur Helgason, Fridrik Johansson og Adrian Lavan Martyn.\nHotel d'Angleterre ApS, det Remmenejede selskab som ultimo december 2010 købte hotellet med overtagelsesdag 1. februar 2011, havde Thomas Salicath som direktør indtil 31. januar 2011 og fra 1. februar 2011 blev Hanne Lassen direktør. Fra 1. februar 2011 bestod bestyrelsen af Thomas Salicath som formand og bestyrelsesmedlemmerne Kaj Andreasen og Michael Telling Jørgensen.\nDer blev i 2009 mellem NP Hotels og Cowi indgået en rådgivningsaftale. Af aftalen fremgår blandt andet:\n"Aftale om teknisk rådgivning og bistand -rammeaftale\nKongens Nytorv 34, 1022 København K\nv/teknisk chef, Flemming Brøndsholm\ni det følgende kaldet klienten,\n1.2 Cowi A/S\nv/ Peter Schjørmann Thorsen\nI det følgende kaldet rådgiveren,\nHar indgået følgende aftale\nDet fremgår bl.a. af aftalen, at rådgiverhonorar som projektleder opgøres efter en timerate på 950 kr. ekskl. moms.\nCowi har fremsendt 11 fakturaer i perioden fra 23. februar 2010 til 28. januar 2010 til NP Hotels. Fem af fakturaerne er med reference til Flemming Brøndsholm. Der er ikke skrevet referenceperson på de øvrige fakturaer. Alle fakturaerne er udstedt til kundenummer 113795. Parterne er enige om, at alle disse fakturaer er blevet betalt af NP Hotels.\nFlemming Brøndsholms ansættelseskontrakt er indgået med Hotel D´Angleterre ApS (nu Lawnak). Af ansættelseskontrakten fremgår det blandt andet:\n"...§ 1. Ansættelsen\n1.1 med virking fra den 1. november 2006 ansættes Medarbejderen som Teknik- og Sikkerhedschef hos Remmen Hotels.\n§ 2. Ansættelsessted\n2.1 Arbejdet udføres fra Hotel D´Angleterre, Kongens Nytorv 34, 1050 København K..."\nAf Flemming Brøndsholms visitkort fremgår følgende:\nTechnical Manager/Security Manager\nNP HOTELS KGS NYTORV 34..."\nDen 30. december 2010 blev der indgået en overdragelsesaftale, hvor Hotel d´Angleterre med virkning fra den 1. februar 2011 overdrages fra Hotel d´Angleterre ApS, nu Lawnak, til Restaurationsselskabet af 17. december 2010 ApS, nu Hotel d'Angleterre ApS.\nDen 6. januar 2011 afholdte Peter Schjørmann Thorsen, projektleder i Cowi, og Flemming Brøndsholm et møde vedrørende renovering af Hotel d´Angleterre ApS, og den 7. januar 2011 fremsendte Peter Schjørmann Thorsen en email til Flemming Brøndsholm med en kalkulation over økonomi og tidsplan for renoveringen.\nDen 7. januar 2011 kom det frem i pressen, at Hotel d´Angleterre var blevet solgt til et selskab, der er ejet af Remmens Stiftung von 1986. Af DR Nyheder, Børsen, Politikken, business.dk og jv.dk fremgår det, at salget sker med virkning 1. februar 2011.\nDen 5. april 2013 skrev Peter Schjørmann Thorsen til Hotel d´Angleterre, att: Michael Telling. Af brevet fremgår blandt andet:\n"…Cowi har under den indgåede rammeaftale med NP Hotels og i henhold til ATR-skema for P-71415-A-8 (vedlagt) udarbejdet successiv kalkulation for totalrenovering samt overordnet tidsestimat for de enkelte delopgaver. Dette arbejde er udført af Peter Schjørmann Thorsen. Det er en fejl, at disse timer er faktureret under vores aftale af 8. marts 2011, hvilket vi beklager. Der vil blive fremsenddt særskilt faktura til NP Hotels for arbejdet under ATR-skema for P-71415-A-8…"\nDen 12. april 2011 fremsendte Cowi en ny faktura til NP Hotels med kundenummer 113795 og med overskriften "NP - Kalk. + tidsplan. Totalrenvovering", med reference til Michael Telling. Der er faktureret 102,5 timer á 950 kr. med tillæg af moms, i alt 121.718,75 kr. Det fremgår af Cowi's interne tidsregistreringssystem, at der på projekt nr. P-071415-A-8 med overskriften "NP - Kalk. + tidsplan. Totalrenovering" er brugt 16,5 timer i januar 2011 og 86 timer i februar 2011.\nNP Hotels havde indsigelser mod betalingen af fakturaen dateret den 12. april 2011. Af brev dateret den 27. juni 2011 fra advokat Thomas Salicath fremgår det blandt andet:\n"...Jeg har på Hanne Lassen og Flemming Brøndsholm forstået, at de 86 timer, som Cowi i første omgang gjorde gældende over for Hotel D´Angleterre ApS, hverken er godkendt eller rekvireret af Hanne Lassen eller Flemming Brøndsholm eller er debiterbare, men efter deres opfattelse udelukkende refererer til det tilbudsoplæg fra Cowi til Hotel D´Angleterre ApS, som Cowi afgav i konkurrence med andre tilbudsgivere - et tilbudsoplæg, som Cowi naturligvis ikke kan tage sig betalt for..."\nCowi anlagde herefter sag mod NP Hotels og Lawnak ved stævning modtaget den 11. oktober 2012 i Sø- og Handelsretten.\nPeter Schjørmann Thorsen har forklaret, at han er projektleder hos Cowi. Han har udarbejdet rammeaftalen, men det er hans chef, Erik Severin, der underskrev den for Cowi.\nHan har hele tiden kun drøftet aftalerne med Flemming Brøndsholm, og det er også Flemming Brøndsholm, der har underskrevet rammeaftalen på vegne NP Hotels. Alle møder blev altid afholdt på Hotel D'Angleterre, enten på Flemming Brøndsholms kontor eller i et af hotellets cafe områder eller mødelokaler. Rammeaftalen blev udarbejdet for, at de kunne lave delarbejder. De har lavet 8-12 delarbejder i den toårsperiode, han har samarbejdede med Flemming Brøndsholm. Han har ikke talt med andre end Flemming Brøndsholm fra NP Hotels.\nCowi har indgået mange rammeaftaler, og det er ikke ualmindeligt, at aftalerne bliver indgået med en teknisk chef.\nDen 6. januar 2011 havde han et morgenmadsmøde med Flemming Brøndsholm på hotellet. Flemming Brøndsholm ville gerne have en overordnet kalkulation over, hvad det ville koste at renovere hotellet og herunder en tidsramme for delarbejdet. Arbejdet skulle udføres i henhold til rammeaftalen. Han nævnte ikke noget om, hvem der bestilte arbejdet. Han gik ud fra, at det var NP Hotels. Den afregnede timerate på 950 kr. fulgte af rammeaftalen.\nHan blev bekendt med, at der var nye ejere af hotellet omkring samme tidspunkt, som det kom frem i medierne, og Flemming Brøndsholm nævnte det også. Han vidste at Flemming Brøndsholm fortsatte i det nye selskab og blev ikke kontaktet af andre fra NP Hotels vedrørende overdragelsen af hotellet.\nSideløbende med arbejderne i henhold til den eksisterende rammeaftale bad de nye ejere Cowi om et tilbud i forbindelse med totalrenovering af hotellet. Det var i den forbindelse, at han mødte Michael Telling for første gang i februar måned.\nDe nye ejere besluttede sig for at indgå i et aftaleforløb med Cowi. Mens kontraktsforhandlingerne om en rådgivningsaftale stod på blev arbejdet udført i henhold til det indledende aftalebrev af 8. marts 2011. Imidlertid opstod der uenighed og Cowi fik ikke den endelige projekteringsopgave, da Cowi ikke mente, at det kunne lade sig gøre inden for den økonomi, som bygherren ville stille til rådighed. Cowi fremsendte herefter en faktura til de nye ejere for udført arbejde. Han blev klar over, at Cowi havde fejlfaktureret timerne fra januar og februar, da de nye ejere henvendte sig og sagde de ikke ville betale. Han fremsendte herefter den 5. april 2011 en ny faktura på ca. 808.000 kr. til de nye ejere, hvor han fradrog det, der var faktureret før den 7. marts 2011. I forbindelse med et møde vedrørende ophør af samarbejdet, hvor blandt andet advokat Thomas Salicath var til stede, blev der indgået forlig vedrørende Cowi's krav vedrørende fakturaen på ca. 808.000 kr. Han husker ikke, om det blev diskuteret, hvem der skulle betale for arbejdet udført i januar/februar 2011.\nDet var en fejl fra bogholderiets side, at Michael Telling blev angivet som referenceperson i fakturaen dateret den 12. april 2011 til NP Hotels. I januar 2011 havde han kun kontakt med Flemming Brøndsholm.\nDet var ikke unormalt, at både køber og sælger i forbindelse med en handel var interesseret i, at få oplyst hvad en renovering ville koste.\nArbejdet, der blev udført for de nye og gamle ejere, skilte i februar. Alt arbejde der var udført før, var for de gamle ejere. Det arbejde, der i februar blev udført for de gamle ejere, var yderligere præciseringer i forhold til tid og økonomi af tilbudet fra 7. januar 2011. Det vedrørte totalrenovering af hotellet og Flemming Brøndsholm refererede til kalkulationen fra januar da han bad om præciseringerne. Arbejdet for de nye ejere startede med prækvalifikationen og aftalen fra begyndelsen af marts. For de nye ejere var opgaven mere omfattende, idet der var et ønske om ikke bare renovering men totalistandsættelse, dvs. f.eks. i stedet for at renovere eksisterende badeværelser skulle badeværelserne være helt nye.\nAdvokat Carsten Møllekilde har forklaret, at han var bestyrelsesformand i NP Hotels koncernen. Hotel D'Angleterre havde en stram økonomi, og der skulle findes en køber til hotellet. Han var derfor indsat i bestyrelsen med henblik på salgsprocessen af Hotel d´Angleterre. Han havde hovedansvaret for overdragelsesaftalen af Hotel d'Angleterre underskrevet den 30. december 2010.\nDe nye ejere ville foretage en fuldstændig renovering. I starten ville de nye ejere bruge Cowi til denne renovering. Advokat Thomas Salicath bad i forbindelse med overdragelsesaftalen hotellet facilitere undersøgelser af renoveringen. Både Hanne Lassen og Flemming Brøndsholm fulgte med over til de nye ejere. Hanne Lassen havde bedt Flemming Brøndsholm om at tage kontakt til Cowi på de nye ejeres vegne. NP Hotels havde ikke noget med det at gøre. Aftalen den 30. december 2010 om overdragelse af hotellet var endelig, der var blot aftalt udskudt overtagelsesdag.\nHan har ikke tidligere set renoveringsplanen dateret den 7. januar 2011 fra Cowi.\nHan er bekendt med, at advokat Thomas Salicath på eget initiativ skrev til Cowi, da advokat Thomas Salicath blev oprevet over, at fakturaen, vedrørende arbejde udført i januar/februar 2011, blev sendt til de tidligere ejere. Han er ikke klar over, hvorfor de nye ejere ikke ville betale for arbejdet.\nPå et tidspunkt blev Cowi og de nye ejere uenige. Han har fået bekræftet af Michael Telling, at tvisten blev forligt, men at parterne ikke blev enige om fakturaen for arbejdet udført i januar/februar 2011.\nMichael Telling og advokat Thomas Salicath var begge på købers side. Sådan som han forstod det, havde Michael Telling ansvaret for renoveringen på de nye ejeres vegne.\nHan havde ikke selv underrettet nogen om overdragelsen af hotellet. Hanne Lassen skulle tale med Flemming Brøndsholm, og han vil tro, at Flemming Brøndsholm underrettede Cowi.\nDer blev udarbejdet refusionsopgørelse den 1. februar 2011. Alt efter den 1. februar 2011 var de nye ejeres anliggende.\nFlemming Brøndsholm har forklaret, at han tidligere var teknisk chef i Lawnak.\nHan har på vegne NP Hotels indgået rammeaftalen med Cowi. Han havde en del kontakt med Cowi og 3-4 aftaler om teknisk rådgivning blev til noget. Han drøftede altid igangsættelse af arbejderne med bestyrelsesformand i NP Hotels, Hordur Helgason, inden de indgik aftalerne. Der blev ved aftalerne ikke skelnet mellem Hotel d´Angleterre og NP Hotels andre hoteller, da rammeaftalen gjaldt for alle tre hoteller.\nHan er gift med Hanne Lassen, som var klar over, at der var indgået en rammeaftale. Hanne Lassen havde ikke med dette arbejdsområde at gøre i hverdagen og har aldrig sagt noget om hans beføjelser i forhold til den slags aftaler. Hans kontaktperson var altid Hordur Helgason og de besluttede sammen hvilke arbejder som skulle udføres.\nHan bestilte arbejdet vedrørende renovering af Hotel D´Angleterre slut december 2010 eller i starten af januar 2011, da de nuværende ejere gerne ville vide, hvad det ville koste at renovere hotellet. Der var i forvejen et projekt vedr. facaderenovering, så det blev koblet sammenHan agerede på vegne NP Hotels, og det var derfra han havde fået opgaven med at prissætte renoveringen.\nHan mener, at han orienterede Peter Schjørmann Thorsen om salget af Hotel d´Angleterre. Han kan ikke huske, om han fortalte det da de mødtes den 7. januar 2011, men Peter Schjørmann Thorsen fik det at vide "et stykke hen ad vejen". De drøftede ikke faktureringen, da aftalen blev indgået i januar 2011. Han havde ikke kontakt med advokat Thomas Salicath og Michael Telling Jørgensen før efter overtagelsen den 1. februar 2011.\nI løbet af februar 2011 startede renoveringen af hele hotellet, og de nye ejere kontaktede forskellige byggerådgivere for at få tilbud. Han var selv med i hele processen. Cowi blev vist valgt ud i marts måned, og de forhandlede derefter med dem. Aftalebrevet af 8. marts 2011 var signal til Cowis opstart af projekteringen. Han var ikke involveret i forbindelse med den senere opsigelse af samarbejdet med Cowi.\nHan var med til mødet med Cowi, hvor fakturaen for januar/februar 2011 blev drøftet. De nye ejere ville ikke have noget med den faktura at gøre. Der blev ikke givet nogen særlig begrundelse. Det var primært Michael Telling og advokat Thomas Salicath, der førte ordet på mødet.\nHan tænkte ikke nærmere over betalingen af arbejdet for januar/februar 2011, men fulgte bare sædvanlig procedure og sendte fakturaen til betaling som normalt. Det var de nye ejere, der skulle bruge kalkulationen til at prissætte totalrenoveringen. Efter hans mening, var det derfor de nye ejere, der skulle betale for arbejdet. Med hensyn brevet skrevet af advokat Thomas Salicath til Cowi, var han ikke enig i, at timerne ikke var debiterbare. Noget af arbejdet havde noget med det nye tilbud at gøre, men det senere tilbud var meget mere udførligt.\nMichael Telling Jørgensen har forklaret, at han var medlem af bestyrelsen i Hotel d'Angleterre ApS og konsulent i forbindelse med konceptet om renoveringen af Hotel d'Angleterre. Han startede i forbindelse med overtagelsen den 1. februar 2011. Februar og marts måned brugte han på at finde ud af de nye ejeres ønsker til hotellet og den fremtidige organisation. Den nye ejer ville op og i gang hurtigst muligt. I starten af marts blev det klart at renoveringen ikke kunne finde sted under samtidig drift af hotellet, og han planlagde lukningen, herunder nedlæggelse af stillinger.\nHan var ikke bekendt med rammeaftalen med den tidligere ejer, men han var klar over, at der var en relation mellem Cowi og Hotel d'Angleterre, så Cowi kendte huset. Derfor indgik de intentionsaftalen dateret den 8. marts 2011 med Cowi. Op til indgåelsen havde de et møde, og herefter fik de udkastet. Aftalen blev efterfølgende tiltrådt. Før den tid var det Flemming Brøndsholm, der havde kontakten med Cowi og han ved ikke hvad der er indgået af aftaler. Der var noget med nogle tagskader, der var så alvorlige, at der var sat arbejde i gang allerede i januar og februar. Det var også en opgørelse i et bilag til salgsmaterialet, hvor de nye ejere fik oplysninger om omkostninger ved en renovering. Han startede først 1. februar 2011 og var ikke selv med ved købsforhandlingerne.\nDa Cowi sendte faktura i april var samarbejdet ophørt. Han kan huske at der først kom en faktura, og herefter en mere. Den sidste faktura var stillet til NP Hotels, men med reference til ham. Han ved, at der efterfølgende blev holdt et møde mellem Cowi og advokat Thomas Salicath. Han deltog ikke selv, men han sagde til advokat Thomas Salicath, at han skulle sikre, at det blev nævnt overfor Cowi, at den faktura ikke vedrørte de nye ejere. Han kan ikke huske, hvorfor han mente, at fakturaen ikke vedrørte de nye ejere. Det var nok fordi arbejdet var bestilt før 1. februar 2011. På mødereferatet så han, at det var gjort gældende, at fakturaen ikke vedrørte ham og de nye ejere. Det var vigtigt for ham, at det blev oplyst, da det var hans navn, der var reference til på fakturaen. Advokat Thomas Salicath tog sig af refusionsopgørelsen.\nDer var udarbejdet et estimat på renoveringsomfanget, og det kan godt passe, at det var det den e-mail dateret den 7. januar 2011, som blev sendt til Flemming Brøndsholm. De brugte ikke estimatet til noget, da de havde en helt anden forventning til renoveringen. Han havde ikke bedt sælger om at få et tilbud og kan heller ikke forestille sig, at advokat Thomas Salicath har bedt om dette, da det er meget teknisk.\nAlt det de nye ejere har sat i gang er afregnet og betalt. Han er enig i at Hotel d'Angleterre ApS ikke skulle betale for tilbudsoplægget. Der var 4-5 ingeniør-/rådgivningsfirmaer, der kom med tilbudsoplæg på totalrenoveringen, og der var ingen der fik betaling herfor.\nWilliam Dixon har forklaret, at han er økonomidirektør i Hotel d´Angleterre ApS og det har han været både før og efter den 1. februar 2011.\nDen økonomiske situation var dårlig for den tidligere ejer, der manglede kapital og cash flow. Den tidligere ejer havde ikke økonomiske midler til at igangsætte en renovering af det omfang som fremgår af Cowi´s tilbud på 193.330.000 kr., sendt den 7. januar 2011 til Flemming Brøndsholm. Det var de nye ejere, der skulle vide, hvad det kostede at renovere.\nHanne Lassen har forklaret, at hun er direktør på Hotel d´Angleterre både under de tidligere og nye ejere.\nFør overdragelsen var der en dårlig økonomi, og ud over betaling af løn og leverancer blev der ikke foretaget unødvendige investeringer.\nHun blev bekendt med overdragelsen af hotellet den 31. december 2010, da advokat Carsten Møllekilde informere hende herom. Hun havde kun været involveret i 3-4 managementpræsentationer over for potentielle købere, ellers havde hun ikke haft noget med salget at gøre.\nHun har ikke tidligere set Cowis estimat om totalrenovering på 193.330.000 kr. sendt den 7. januar 2011. Det var ikke noget arbejde, som den tidligere ejer skulle have lavet.\nUmiddelbart efter overdragelsen blev hun kontaktet telefonisk af købers advokat, Thomas Salicath, om at køber gerne ville have et groft estimat på renovering af hotellet. Han bad hende derfor om, at bede Flemming Brøndsholm om at sætte det i gang på vegne de nye ejere, "så man ikke spildte tiden". Der var ingen aftale om, hvem der skulle betale. Hun gik ud fra, at det var de nye ejere, der skulle betale, da det var i deres interesse.\nHun var ikke selv involveret i renoveringen efter overtagelsen 1. februar 2011, hvor Michael Telling Jørgensen var blevet ansat som projektleder til at varetage renoveringen.\nHun bor sammen med Flemming Brøndsholm. Hun var ikke bekendt med rammeaftalen med Cowi fra 2009. Under de tidligere ejere var det bestyrelsesformand i NP Hotels, Hordur Helgason, der håndterede alt vedrørende det tekniske sammen med Flemming Brøndsholm.\nCowi A/S har i påstandsdokumentet gjort følgende gældende:\n"Nærværende sag drejer sig overordnet om, hvorvidt der er indgået en aftale mellem de involverede parter i sagen om en af COWI udført rådgivningsydelse.\nDer er på intet tidspunkt fremsat mangelsindsigelser vedrørende det af COWI udførte arbejde, og sagen drejer sig derfor ikke om, hvorvidt der er mangler ved arbejdet eller berettigelsen af omfanget af arbejdet.\n1. Indgåelse af Rammeaftalen og bestilling af arbejdet omfattet af bilag 4\nTil støtte for den principale påstand gøres det således overordnet gældende, at NP Hotels over for COWI har været ordregiver for arbejdet omfattet af faktura nummer 5270750 (bilag 4).\nDet gøres ligeledes overordnet gældende, at arbejdet i henhold til fakturaen er omfattet af Rammeaftalen (bilag 1) indgået mellem NP Hotels og COWI.\n1.1 Flemming Brøndsholms stillingsfuldmagt\nDet gøres overordnet gældende, at Flemming Brøndsholm med bindende virkning for NP Hotels og Lawnak har indgået Rammeaftalen (bilag 1) samt aftale om udførelse af arbejder i januar og februar 2011 i henhold til Rammeaftalen (bilag 4, 10 og 11).\nDet gøres gældende, at selv om Flemming Brøndsholm ikke havde tegningsret, gælder aftalerettens almindelige regler om fuldmagt, passivitet m.v. ved siden af tegningsreglerne.\nDet gøres således gældende, at Flemming Brøndsholms indgåelse af Rammeaftalen og bestilling af arbejdet omfattet af faktura 5270750 (bilag 4) ligger inden for Flemming Brøndsholms stillingsfuldmagt, jf. aftalelovens § 10, stk. 2.\nIndgåelsen af Rammeaftalen og bestilling af arbejdet omfattet af faktura 5270750 (bilag 4) er begge dispositioner, der ikke er usædvanlige i forhold til NP Hotels', Lawnaks eller koncernens størrelse eller økonomiske formåen, ligesom det heller ikke er usædvanligt set i forhold til selskabets formål. Dispositionerne er derimod sædvanlige for en person med stilling som teknisk chef i en stor koncern.\nDet gøres gældende, at det er NP Hotels og Lawnak, der er nærmest til at bære risikoen for, at en ledende medarbejder eventuelt overskrider interne fuldmagtsgrænser, når dispositionen er sædvanlig i forhold til selskabet m.v.\nDet gøres gældende, at NP Hotels som fuldmagtsgiver bliver bundet over for COWIs gode tro, selv om Flemming Brøndsholm som fuldmægtig i det konkrete tilfælde eventuelt har overskredet den interne bemyndigelse, der ellers normalt følger med et hverv af denne art.\n1.2 Flemming Brøndsholms adfærdsfuldmagt\nDet gøres under alle omstændigheder gældende, at selv om Flemming Brøndsholm måtte have handlet uden for sin stillingsfuldmagt, foreligger der en adfærdsfuldmagt.\nVed adfærdsfuldmagt er kravene efter aftalelovens § 10, stk. 2, ikke opfyldt, men spørgsmålet om hovedmandens hæftelse opstår, hvor der er tolereret en adfærd gennem nogen tid eller udvist passivitet.\nDet gøres gældende, at Flemming Brønsholm via sin mangeårige stilling som teknisk chef i Lawnak, jf. ansættelseskontraktens pkt. 1.1 (bilag H), via sin emailsignatur, og via sit visitkort fra "NP Hotels" med titlen "Technical Manager/Security Manager" på indgåelsestidspunktet fremstod som bemyndiget til at indgå Rammeaftalen om teknisk bistand og rådgivning på vegne af NP Hotels.\nNP Hotels og Lawnak har på intet tidspunkt, før under nærværende sag, gjort gældende over for COWI, at Flemming Brøndsholm ikke har været bemyndiget til at indgå Rammeaftalen (bilag 1), eller at Flemming Brøndsholm skulle have handlet uden for sin stillingsfuldmagt.\nDet gøres gældende, at NP Hotels og Lawnak har accepteret, at Flemming Brøndsholm har handlet på deres vegne, da der gennem Flemming Brøndsholms årelange ansættelse har været afholdt rådgivningsmøder på Hotel d'Angleterres adresse, fremsendt tekniske løsningsforslag til ledelsen og foretaget fakturering herfor via selskabernes bogholderi, alt sammen med baggrund i Rammeaftalen (bilag 1).\nNP Hotels ikke har gjort indsigelser mod at være rette adressat for de 11 forudgående fakturaer (bilag 3), som der uden indsigelser er foretaget betaling af fra Lawnak og NP Hotels til COWI.\nDet gøres således gældende, at NP Hotels og Lawnak via deres passivitet og stiltiende accept har udvist en adfærd gennem en længere årrække, der har givet COWI berettiget føje til at tro, at Flemming Brøndsholm havde fuldmagt til at foretage dispositioner af en karakter som Rammeaftalen (bilag 1) og bestilling af arbejdet omfattet af faktura 5270750 (bilag 4).\n1.3 Fakturaen omfattet af Rammeaftalen\nDet gøres gældende, at arbejdet, der er faktureret for i bilag 4, er indgået i henhold til Rammeaftalen (bilag 1). Det fremgår således af bilag 12, bilag 11 (og bilag 13), bilag 4 (og bilag 13), at projektnummeret for arbejdet er "P-071415-A-8" og ikke "P-75106-A-1/PSTH", som er projektnummeret for arbejdet udført i henhold til aftalen om indledende arbejder indgået med Hotel d'Angleterre ApS (CVR-nr. 33 36 81 27) (bilag 9).\n1.4 Relevansen af ejerskabet af hotellet\nDet bestrides ikke, at NP Hotels aldrig har ejet Hotel d'Angleterre eller ejet kapitalandele i selskaber, der har ejet Hotel d'Angleterre. Det bestrides heller ikke, at NP Hotels er Lawnaks søsterselskab.\nEjerskabet af Hotel d'Angleterre ændrer midlertidig ikke på, hvem der har betalingsforpligtelsen i henhold til den indgåede aftale, jf. Rammeaftalen (bilag 1).\nDet er derfor som udgangspunkt irrelevant at diskutere ejerskab af Hotel d'Angleterre i relation til betalingsforpligtelsen i henhold til Rammeaftalen (bilag 1) og det af NP Hotels bestilte arbejde, der er faktureret for i faktura 5270750 (bilag 4).\nSåfremt NP Hotels og Lawnak ønskede at overdrage Rammeaftalen og betalingen for arbejdet omfattet af faktura 5270750 (bilag 4), ville en sådan overdragelse skulle godkendes af COWI som kreditor efter de almindelige aftaleretlige regler om debitorskifte.\nDet fremgår af Rammeaftalens punkt 3.2 (bilag 1), at arbejdet udføres i overensstemmelse med AB 92. Det følger af AB 92 § 5, stk. 3, at hverken bygherren eller entreprenøren kan frigøre sig fra sine forpligtelser ved at overføre dem til andre, medmindre den anden part samtykker hertil.\nDet fremgår af NP Hotels' duplik, at NP Hotels ikke har indhentet kreditorsamtykke fra COWI. Det er NP Hotels, der skal bevise, at de har opnået et sådant samtykke. Denne bevisbyrde har NP Hotels ikke løftet, og COWIs opfordring (4) er ikke efterkommet.\nLawnak har ikke efterkommet COWIs opfordring (1) til at fremlægge overdragelsesaftalen for Hotel d'Angleterre i sin helhed, herunder refusionsopgørelser, underliggende aftaler med samarbejdsparter og tilknyttede selskaber.\nNP Hotels og Lawnak har heller ikke efterkommet COWIs opfordring (3) til at oplyse, hvilke overdragelsesaftaler de har indgået med Hotel d'Angleterre ApS (CVR-nr. 33 36 81 27) vedrørende igangværende arbejder.\nPå den baggrund kan det ikke udelukkes, at forpligtelserne i henhold til Rammeaftalen (bilag 1) fortsat skulle opfyldes af NP Hotels eller Lawnak. Det må derfor tillægges processuel skadevirkning, at COWIs opfordringer (nr. 1, 3 og 4) ikke er efterkommet.\nDet gøres gældende, at det er NP Hotels og Lawnak, der som ordregivere, betalere og aftagere af ydelsen er nærmest til at orientere COWI om salget af ejendommen og opsigelsen af Rammeaftalen, og det er dem, der bærer risikoen for, at der tilgår sådan en information på retsmæssig vis.\nNP Hotels og Lawnak har således ikke efterkommet COWIs opfordring (nr. 2), da det ikke er dokumenteret, at NP Hotels eller Lawnak har orienteret COWI om, at hotellet skulle overdrages, hvilket derfor skal tillægges processuel skadevirkning for NP Hotels og Lawnak.\nEn offentliggørelse af overdragelsen af Hotel d'Angleterre i nogle medier den 7. januar 2011 kan ikke frigøre NP Hotels og Lawnak for deres kontraktlige forpligtelser og kan ikke træde i stedet for et kreditorsamtykke.\nDet gøres således gældende, at NP Hotels og Lawnak ikke har frigjort sig for betaling af den ydelse, som Flemming Brøndsholm på vegne af NP Hotels har bestilt, jf. bilag 10 og 11, der refererer til Rammeaftalen (bilag 1).\n1.4.1 Michael Telling som kontaktperson på fakturaen\nDet forhold, at der er angivet en kontaktperson på fakturaen stilet til NP Hotels, der ikke er ansat hos NP Hotels eller Lawnak, ændrer ikke på, at fakturaen er stilet til NP Hotels.\nDet gøres således gældende, at det forhold, at Michael Telling fejlagtigt blev angivet som kontaktperson på faktura 5270750 (bilag 4) ikke kan betragtes som et debitorskifte.\n2. Lawnaks berigelse, COWIs subsidiære påstand\nFor det tilfælde, at NP Hotels ikke tilpligtes at anerkende at skulle betale kr. 121.718,75 til COWI, gøres det over for Lawnak gældende, at Lawnak skal tilpligtes at anerkende betalingen af kr. 121.718,75 til COWI.\nTil støtte for den subsidiære påstand gøres samme anbringender gældende, som anført ovenfor.\nDet gøres endvidere særskilt gældende over for Lawnak, at NP Hotels har indgået en gyldig og bindende aftale (Rammeaftalen i bilag 1 samt bestillingen af arbejdet bilag 10 og 11) med COWI om renovering af Lawnaks ejendom, Hotel d'Angleterre, som vedrører Lawnak som ejeren af ejendommen.\nDet gøres ligeledes gældende, at Lawnak har ikke gjort indsigelser over for COWI om ikke at være den faktiske aftager af ydelserne, som COWI har faktureret for i 11 forudgående fakturaer, og Lawnak indtil januar 2011 kontinuerligt har aftaget ydelserne fra COWI.\nDet gøres gældende, at Lawnak på intet tidspunkt har orienteret COWI om overdragelsen af hotellet til Hotel d'Angleterre ApS (CVR-nr. 33 36 81 27) som den nye ejer af hotellet, således at COWI herefter havde haft mulighed for at afklare, hvorvidt der fortsat skulle udføres arbejde i henhold til Rammeaftalen.\nDet gøres endvidere gældende, at hvis COWI ikke modtager betaling for sit arbejde, har aftageren af ydelsen og ejeren af hotellet, Lawnak, undslået sig betaling for en bestilt og udført ydelse og har derved uberettiget opnået en berigelse på bekostning af COWI, hvilken berigelse Lawnak skal afgive.\n3. Spørgsmålet om, hvorvidt kravet (bilag 4) er omfattet af faktureringsaftale med Hotel d'Angleterre ApS (CVR-nr. 33 36 81 27)\nNP Hotels og Lawnak gør gældende, at forliget mellem Hotel d'Angleterre ApS (CVR-nr. 33 36 81 27) og COWI også omfattede faktura 5270750 (bilag 4).\nHertil bemærkes, at denne aftale om fakturering netop ikke omfattede faktura 5270750 (bilag 4), hvorfor der ikke er indgået noget forlig mellem Hotel d'Angleterre ApS (CVR-nr. 33 36 81 27) og COWI om betaling af fakturaen (bilag 4).\nDa kravet ikke vedrører Hotel d'Angleterre ApS (CVR-nr. 33 36 81 27), er det således heller ikke relevant for COWI at adcitere Hotel d'Angleterre ApS (Lawnaks opfordring nr. 5).\n4. COWIs mere subsidiære påstande\nDet fremgår af arbejdsoversigten i bilag 12, at 16,5 af de samlet 86 fakturerede timer er udført i januar 2011.\nTil støtte for de mere subsidiære påstande gøres det samlet og overordnet gældende, at COWI har krav på betaling af kr. 19.395,00 for den rådgivningsydelse, som COWI har leveret til NP Hotels og Lawnak i januar 2011.\nDen mere subsidiære påstand vedrørende NP Hotels\nDet gøres særskilt over for NP Hotels gældende, at NP Hotels er forpligtet til at betale kr. 19.395,00 for den rådgivningsydelse, som COWI udførte i januar 2011, da aftalen er indgået med Flemming Brøndsholm på vegne af NP Hotels den 6. januar 2011, jf. bilag 10.\nDen mere subsidiære påstand vedrørende Lawnak\nDet gøres særskilt over for Lawnak gældende, at Lawnak som følge af sit ejerskab af Hotel d'Angleterre er den reelle aftager af ydelsen, og at Lawnak derfor er forpligtet til at betale kr. 19.395,00. Dette synspunkt gælder ligeledes ud fra en berigelsesbetragtning, da Lawnaks ejendom er blevet påført en forbedring, uden at Lawnak har foretaget betaling herfor."\nNP Hotels og Lawnak har i påstandsdokumenterne gjort følgende gældende:\n"at sagsøgte ikke er rette debitor,\nat arbejdet i henhold til faktura nr. 5270750 i Bilag 4 er hverken bestilt eller accepteret af hverken sagsøgte,\nat arbejdet derimod er bestilt af HDA, hvilket understreges af, at fakturaen i Bilag 4 angiver, at referenceperson hos "kunden" er "Michael Telling", som var bestyrelsesmedlem i og konsulent for HDA,\nat Michael Telling var fratrådt som direktør i såvel NP Hotels som Lawnak næsten 7 år tidligere end arbejdet i henhold til faktura nr. 5270750 blev bestilt og udført, at Michael Telling indtrådte som bestyrelsesmedlem i HDA i forbindelse med HDA's overtagelse af Hotel D'Angleterre i år 2011,\nat ethvert arbejde bestilt og udført i år 2011 med Michael Telling som kontaktperson vedrører HDA,\nat alt det udførte arbejde på Hotel D'Angleterre har været fuldstændigt irrelevant for sagsøgte,\nat arbejdet har vedrørt HDA, der havde planer om at ombygge hotellet,\nat arbejdet er blevet foretaget efter beslutningen om Lawnaks salg af Hotel D'Angleterre var offentliggjort,\nat de noterede timer for det ombygningsrelaterede arbejde er udført hovedsageligt i februar 2011 (86 timer), hvor hotellet ubestrideligt var overgået til HDA,\nat sagsøger på tidspunktet for arbejdets udførsel var bekendt med overdragelsen af Hotel D'Angleterre,\nat sagsøger senest den 7. januar 2011 har været bekendt med overdragelsen af Hotel D'Angleterre,\nat det ikke kan komme sagsøgte til skade, at HDA i forbindelse med bestillingen af arbejdet ikke gjorde sagsøger opmærksom på, at arbejdet ikke faldt under rammeaftalen af 8. september 2009,\nat Flemming Brøndsholm ikke var tegningsberettiget for hverken NP Hotels eller Lawnak,\nat indgåelsen af en rammeaftale på vegne af NP Hotels ligger uden for Flemming Brøndsholms stillingsfuldmagt i Lawnak,\nat rammeaftalen mellem NP Hotels og sagsøger af 8. september 2009 ikke er bindende for hverken NP Hotels eller Lawnak,\nat Flemming Brøndsholm allerede efter signing af overdragelsesaftalen den 30. december 2010 bistod HDA i forbindelse med den renovering, som HDA ønskede at foretage af Hotel D'Angleterre efter overtagelsen den 1. februar 2011,\nat Flemming Brøndsholm med virkning pr. 1. februar 2011 blev overdraget til HDA i medfør af overdragelsesaftalen for Hotel D'Angleterre,\nat arbejdet, som er angivet i faktura nr. 5270750 af 12. april 2011 og specificeret i Bilag 12 ikke faldt under rammeaftalen i Bilag 1, og intet har med denne at gøre,\nat arbejdet angivet i faktura nr. 5270750 af 12. april 2011 har relation til den ombygning af Hotel D'Angleterre, som HDA ønskede at foretage,\nat arbejdet, som er angivet i faktura nr. 5270750 af 12. april 2011 og specificeret i Bilag 12, i det hele vedrører det tilbudsoplæg fra sagsøger til HDA som sagsøger afgav i konkurrence med andre tilbudsgivere vedrørende den påtænkte renovering af Hotel D'Angleterre, at det ikke korrekt, når sagsøger angiver, at Lawnak var den reelle aftager af ydelsen, idet arbejdet vedrører et tilbudsoplæg til HDA,\nat det ikke er korrekt, at arbejdet har medført en forbedring af forbedring af Lawnaks ejendom (hotellet) i Lawnaks ejerperiode, idet der ikke konkret blev udført forbedringer på Hotel D'Angleterre i januar 2011 men alene udarbejdet et tilbudsoplæg til HDA,\nat Lawnak ingen interesse havde i, at renovere Hotel D'Angleterre efter signing af overdragelsesaftalen den 30. december 2010, herunder idet ejeren af Lawnak allerede inden dette tidspunkt var gået konkurs,\nat det alene var HDA, der havde interesse i renoveringen af Hotel D'Angleterre,\nat sagsøger og HDA i forbindelse med sine forhandlinger om de fakturerede beløb til HDA har indgået et forlig, og at sagsøger - fordi faktura nr. 5270750 af 12. april 2011 ikke blev betalt i den forbindelse - har valgt at viderefakturere denne del af beløbet til NP Hotels, subsidiært Lawnak,\nat 86 af de timer, som er angivet i faktura nr. 5270750 af 12. april 2011, hverken er godkendt eller rekvireret af Hanne Lassen eller Flemming Brøndsholm eller er debiterbare, idet de udelukkende refererer til det tilbudsoplæg fra COWI til HDA som COWI afgav i konkurrence med andre tilbudsgivere jf. også skrivelse fra advokat Thomas Salicath,\nat HDA har erkendt at i hvert fald arbejdet udført i perioden efter 1. februar 2011 vedrører HDA jf. skrivelse fra advokat Thomas Salicath,\nat også arbejdet udført i perioden før 1. februar 2011 er bestilt og udført på vegne af HDA,\nat såfremt retten måtte finde, at enten NP Hotels eller Lawnak, er rette adressat (helt eller delvist) for arbejdet udført i henhold til faktura nr. 5270750 af 12. april 2011, så skal beløbet under alle omstændigheder nedsættes eller bortfalde, idet der ikke har været aftalt noget om prisen for arbejdet, og det opkrævede beløb ikke er rimeligt i forhold til at ydelsen ikke er leveret til hverken NP Hotels eller Lawnak, jf. princippet i købelovens § 5, og\nat det skal tillægges sagsøger processuel skadesvirkning efter retsplejelovens § 344, stk. 2, at sagsøger har undladt at fremlægge brev af 27. juni 2011 fra Thomas Saclicath jf. NP Hotels og Lawnaks opfordring (6), ikke har adciteret HDA jf. Lawnaks opfordring (5), og at sagsøgers svar på NP Hotels og Lawnaks opfordring (3) og (4) er ufuldstændigt, idet brev af 27. juni 2011 dokumenterer - i modsætning til hvad sagsøger angiver i sin besvarelse af opfordringerne - at HDA anerkender, at i hvert fald arbejdet der relaterer sig til perioden efter 1. februar 2011 ikke vedrører hverken HP Hotels eller Lawnak, men derimod relaterer sig til tilbudsoplæg, som Cowi afgav overfor HDA.\nNP Hotels har i påstandsdokumentet særskilt gjort gældende:\n"at sagsøgte på intet tidspunkt hverken har ejet Hotel D'Angleterre eller kapitalandele i selskaber, der har ejet Hotel D'Angleterre" Lawnak har i påstandsdokumentet særskilt gjort gældende:\n"at sagsøgte ikke er blevet tilført en berigelse ved den af sagsøger ydede rådgivningsbistand, men at det er HDA, der er blevet tilført en berigelse,\nat det ikke kan komme sagsøgte til skade, at HDA i forbindelse med bestillingen af arbejdet ikke gjorde sagsøger opmærksom på, at arbejdet ikke blev bestilt af sagsøgte men af HDA"\nI 2009 blev der mellem NP Hotels - uden selskabsangivelse - og Cowi indgået en rammeaftale om teknisk rådgivning og bistand. Rammeaftalen blev forhandlet af Peter Schjørmann Thorsen og Flemming Brøndsholm, der fungerede både som teknisk chef for Hotel d'Angleterre, ejet af Lawnak, og for hoteller ejet/forpagtet af NP Hotels og i flere år løbende bestilte arbejde hos Cowi ud fra rammeaftalen.\nDet kan efter bevisførelsen lægges til grund, at Flemming Brøndsholm og Peter Schjørmann Thorsen havde et møde den 7. januar 2011, hvor Flemming Brøndsholm bestilte arbejde vedrørende et totalrenoveringsprojekt for Hotel D´Angleterre, og at dette møde foregik på den sædvanlige måde for parterne. Flemming Brøndsholm oplyste ikke, at aftalen skulle indgås på vegne de nye ejere og dette blev heller ikke drøftet efter den formelle overdragelsesdag for hotellet, 1. februar 2011, hvor Flemming Brøndsholm og Peter Schjørmann Thomsen var i fortsat kontakt vedr. renoveringsprojektet.\nHotel d´Angleterre var ejet af Lawnak og Flemming Brøndsholm var formelt ansat i Lawnak, men agerede i forhold til Cowi på vegne "NP Hotels", uden at det blev præciseret hvilken juridisk person dette omfattede. Således er rammeaftalen indgået af "NP Hotels" og det fremgik af Flemming Brøndsholms visitkort, at han var ansat i "NP Hotels". Alle fakturaer fra Cowi blev sendt til Kongens Nytorv 34, men stilet til "NP Hotels". Fakturaerne er frem til overdragelsen af hotellet løbende blevet honoreret uden indsigelser. Både før og efter overdragelsen af hotellet og også efter overtagelsesdagen 1. februar 2011 var Flemming Brøndsholm teknisk chef, ligesom Hanne Lassen fortsat var direktør for hotellet. Uanset om arbejdet måtte være bestilt efter opfordring af og/eller helt eller delvist i de nye ejeres interesse, må det i forhold til Cowi være bestilleren, NP Hotels, som skal betale for det udførte arbejde, og som var den nærmeste til at præcisere overfor Cowi hvornår den eksisterende rammeaftale ikke længere kunne anses for gældende mellem parterne.\nSkifteretten tager herefter - som påstandene er nedlagt - Cowis principale påstand, om at NP Hotels ApS A/S i likvidation skal betale det påstævnte beløb, til følge.\nMed hensyn til sagsomkostninger forholdes som nedenfor bestemt. Der er ved fastsættelse af sagsomkostningerne taget hensyn til sagens karakter og udfald. De tilkendte sagsomkostninger dækker retsafgiften i forhold til det vundne beløb med 3.240 kr. samt udgiften til advokatbistand.\nNP Hotels A/S i likvidation skal inden 14 dage betale 121.718,75 kr. med tillæg af procesrente fra den 27. april 2011 og sagens omkostninger med 25.000 kr.\nSø- og Handelsretten, den 17. oktober 2013


Skat.dk: Få et bindende svar\nDu kan spørge os og få et bindende svar, hvis du er i tvivl om, hvad en handling vil betyde for dig eller din virksomheds betaling af skat, moms eller afgifter.\nEt bindende svar koster 400 kr. Du kan spørge enten digitalt eller ved at sende et brev, og du får normalt svar inden for 3-6 måneder.\nHvis dit spørgsmål handler om registreringsafgift på et køretøj, skal du gå til siden Bindende svar om registreringsafgift.\nHvem kan spørge?\nDu kan både spørge som borger eller på vegne af din virksomhed. Det gælder, hvad enten din virksomhed er en enkeltmandsvirksomhed eller et anparts- eller aktieselskab. Du kan også spørge som forening eller anden organisation.\nDu kan både spørge om konsekvenserne af noget, du har tænkt dig at gøre, eller noget du allerede har gjort.\nDu kan spørge til konsekvenserne for dig selv, din virksomhed, din organisation eller den du repræsenterer.\nDu kan også spørge på andres vegne, hvis du tænker på at gøre noget i fremtiden, som får skatte- og afgiftsmæssige virkning for dem.\nLæs mere om bindende svar i Den juridiske vejledning.\nDu kan ikke spørge om told\nDu kan ikke spørge til den skattemæssige virkning af toldlovgivningen.\nHvilken dokumentation skal med?\nSammen med din anmodning om bindende svar skal du typisk indsende dokumentation.\nSom borger, når du spørger om:\nDu skal medsende:\nAftalen mellem køber og sælger – ofte slutseddel eller skøde.\nUdstykningserklæringer, hvis du har spørgsmål om fortjenesten af ejerboligen er skattefri (for grunde over 1.400 m2). Det vil sige en erklæring fra fx kommunens tekniske forvaltning om, hvorvidt der kan udstykkes fra grunden til en selvstændig bebyggelse.\nVurderinger af handelsprisen, fx fra en ejendomsmægler eller valuar.\nLejekontrakter, hvis vi skal tage hensyn til udlejningen af ejendommen, når den bliver solgt.\nUdgifter til rejser, når du er lønmodtager\nDokumentation for dine arbejdstider, fx vagtplaner.\nLejekontrakt for din midlertidige bolig.\nUdgifter til efteruddannelse, når du er lønmodtager\nDokumentation for dine udgifter til efteruddannelsen.\nDokumentation for efteruddannelsens indhold.\nSkatten, når du arbejder i udlandet\nDokumentation for ansættelsesforholdet, fx ansættelseskontrakt.\nDokumentation for en bolig du har beholdt i Danmark, fx lejekontrakt.\nDokumentation for at du udlejer din bolig i Danmark, fx lejekontrakt.\nVirksomheden er en erhvervsmæssig virksomhed eller en hobbyvirksomhed\nBudgetter for virksomheden.\nDokumentation for budgettal, fx fra din brancheorganisation.\nForretningsplan for virksomheden.\nDokumentation for dit branchekendskab, fx uddannelsespapirer eller eksamensbeviser.\nUdgifter i forbindelse med arbejdet (driftsomkostninger)\nDokumentation for dine udgifter, fx fakturaer.\nNedsættelse af gæld\nAkkordordning, gældssanering, saldokvittering, dom eller anden dokumentation for, at du har fået nedsat en gæld.\nEn specifikation af hvor stor en del af nedsættelsen af gælden, der er renter.\nDu er lønmodtager eller selvstændig erhvervsdrivende\nAftalen om hvordan arbejdet skal udføres, fx hvem der betaler, stiller værktøj til rådighed, og hvornår arbejdet bliver udført.\nSom virksomhed, når du spørger om:\nSeneste skatteregnskab for sælger, som viser afskrivningsgrundlaget på ejendommen og den samlede afskrivning på ejendommen.\nKøb og salg af anlægsaktiver\nAftale, slutseddel eller faktura.\nVed salg skal du medsende seneste skatteregnskab.\nOplysninger om skattemæssigt nedskreven værdi, hvis du har spørgsmål om fortjeneste eller tab.\nLejekontrakt for de udlejningsaktiver eller aktiver, du har købt med henblik på at udleje, fx maskiner eller biler.\nHandel mellem interesseforbundne parter\nAftalen mellem parterne.\nPrisen for det anlægsaktiv, du ønsker at overdrage, fx bil eller fast ejendom.\nEksterne vurderinger af handelsprisen, fx fra en ejendomsmægler eller valuar.\nOmdannelse af en virksomhed\nEn opgørelse af aktiernes skattemæssige anskaffelsessum.\nGoodwill-beregning. Det vil sige en beregning af værdien af virksomhedens kundekreds og/eller forretningsforbindelser.\nSeneste tre års skatteregnskaber inklusive udkast til skatteregnskab for året før omdannelsesåret.\nUdgifter i forbindelse med driften af en virksomhed (driftsomkostninger)\nAkkordordning, gældssanering, saldokvittering, dom eller anden dokumentation for eftergivelse af gælden.\nEn specifikation af, hvor stor en del af nedsættelsen af gælden, der er renter.\nKontrakten mellem virksomheden og dens interessenter (interessentskabskontrakt).\nMoms- eller lønsumsafgiftsloven\nVedtægter for foreningen eller fonden.\nDokumentation for at betingelserne for momsfritagelse er opfyldt, fx kursusbeskrivelser i forbindelse med undervisning.\nAftaler og kontrakter, der viser, at du har betalt moms af virksomhedens udgifter.\nHvis du spørger for en virksomhed, som både har ydelser, der er momsfritagne og momspligtige, skal du oplyse, hvilken del af de 25 % moms, du har fradrag for. Det vil sige forholdet mellem momspligtige og momsfritagne ydelser.\nBehøver du et bindende svar?\nVi får en del anmodninger om bindende svar, hvor det ikke er nødvendigt at bede om det.\nVi har samlet nogle af de typiske spørgsmål og svar her:\nSalg af dit en- eller tofamiliehus, som i din ejertid kun har været brugt til beboelse (pdf)\nSalg af din ejerlejlighed, som i din ejertid kun har været brugt til beboelse (pdf)\nSalg af dit sommerhus (pdf)\nLæs mere om Salg af bolig.\nHvis du vil bede om bindende svar via vores digitale løsning, skal du:\nførst udfylde Anmodning om bindende svar (digitalt) og gemme den på din computer.\nså sende den udfyldte anmodning, eventuel dokumentation og betale de 400 kr. via vores digitale løsning.\nLæs mere om dokumenation i afsnittet "Hvilken dokumentation skal med?" ovenfor.\nSpørg ved at sende brev\nHvis du vil bede om bindende svar via fysisk post, skal du:\nførst udfylde Anmodning om bindende svar (med post), gemme den på din computer og printe den ud.\nså betale de 400 kr. via netbank.\nså sende den udfyldte anmodning sammen med eventuel dokumentation til Skatteforvaltningen, Nykøbingvej 76, 4990 Sakskøbing.\nSådan betaler du de 400 kr.\nVi kigger først på din anmodning, når du har betalt de 400 kr. Du skal betale via netbank.\nBetal via dansk netbank:\nDu skal bruge kortart +73 og kreditornummer +81450536.\nI meddelelsesfeltet skal du skrive 'bindende svar', dit navn og det cpr- eller cvr-nummer, som det bindende svar vedrører.\nBetal via udenlandsk netbank:\nBrug IBAN-nummer DK 6502164069074065 og SWIFT-kode DABADKKK.\nSkatterådet behandler sager med principielt indhold\nHvis din sag er principiel, er det Skatterådet, der giver det bindende svar. Skatterådet giver almindeligvis svar inden for 5-6 måneder.\nLæs mere om Skatterådet på Skatterådets hjemmeside (skatteforvaltningen.dk).


Mangler du hjælp til at få sammensat et godt grundtræningsprogram lige præcis til DIG og DINE udfordringer? Få dit eget grundtræningsprogram her.\nHvis du er elitesportsudøver kan det også være rigtig godt at bruge ALMEN grundtræning som “nedvarmning”. Nogle sportsgrene er virkelig belastende med meget ensartet arbejde for nogle få led (fx cykling og roning) og her giver det god mening at løsne muskler og led op ved at lave noget andet, der har fokus på kroppens behov og ikke på sporten. Især hvis man ikke vil invalidere sig, når ens (korte) sportskarriere er slut.\nSPECIFIK grundtræning kan også handle om at ændre en forkert eller belastende måde du udfører en aktivitet på, fx hvordan du bruger arm/albueled i tennis, så overbelastning undgås og slagteknikken måske endda samtidig forbedres.\nBalletFitness grundtræning (sæson 2) giver dig ca. 1 times online “follow along” træning\nTræningen foregår stående på stedet ved en barre som giver støtte, tryghed og overskuelighed, så du kan fokusere på de enkelte led og muskler, samtidig med at du bibeholder en opretstående, god kropsholdning.\nHvis du ikke allerede har et SPECIFIKT grundtræningsprogram (fordi du måske leder efter en aktivitet at kaste dig over), er BalletFitness et godt bud – og det indeholder endda både ALMEN og SPECIFIK grundtræning, så du får 2 programmer i ét, i alt 60 min. grundtræning,\nTræning efter SBF-metoden er bæredygtig, fordi musklerne forlænges samtidig med at de styrkes. Det er en blot én af hemmelighederne bag ballet – læs flere her: Ballettens 10 hemmeligheder.\nBalletFitness er et nyt grundtræningskoncept, som tager det bedste fra den klassiske ballettræning (stangskole) og det bedste fra fitness. Det er for alle voksne motionister, der ikke har nogen forudsætninger for ballet, og som gerne vil motionere og komme i form til motiverende klavermusik.


Hvordan åbner Jeg Filen CISO? Filendelsen .CISO - File Extension .CISO\nHvad er CISO fil?\nCISO er en filtypenavn, der ofte er tilknyttet Wii Compressed Game Image filer. Filer med CISO-udvidelse kan bruges af programmer distribueret til Windows platform. CISO filformat sammen med 201 andre filformater hører til kategorien Disk billedfiler. Brugere rådes til at bruge Wii Backup Manager software til styring af CISO filer, selvom 1 andre programmer også kan håndtere denne filtype. Software med navnet Wii Backup Manager blev oprettet af fig. For at finde mere detaljerede oplysninger om softwaren og CISO-filer, skal du tjekke udviklerens officielle websted.\nProgrammer, der understøtter CISO filtypenavn\nProgrammer, der kan håndtere CISO filer er som følger. CISO filer kan findes på alle systemplatforme, inklusive mobil, men alligevel er der ingen garanti for, at hver enkelt understøtter sådanne filer korrekt.\nProgrammer, der understøtter filen CISO\nHvordan åbner jeg filen CISO?\nDer kan være flere årsager til, at du har problemer med at åbne CISO-filer på et givet system. På den lyse side er de mest opståede problemer vedrørende Wii Compressed Game Image filer ikke komplekse. I de fleste tilfælde kan de adresseres hurtigt og effektivt uden hjælp fra en specialist. Vi har udarbejdet en liste over dem, der vil hjælpe dig med at løse dine problemer med CISO filer.\nTrin 1. Download og installer Wii Backup Manager\nProblemer med åbning og arbejde med CISO filer har sandsynligvis at gøre uden den rigtige software, der er kompatibel med at CISO filer findes på din maskine. Dette problem kan løses ved at downloade og installere Wii Backup Manager eller et andet kompatibelt program, såsom Wii Backup Fusion. Over finder du en komplet liste over programmer, der understøtter CISO filer, klassificeret efter systemplatforme, som de er tilgængelige for. Hvis du vil downloade Wii Backup Manager installer på den mest sikre måde, foreslår vi, at du besøger fig website og downloader fra deres officielle arkiver.\nTrin 2. Bekræft, at du har den seneste version af Wii Backup Manager\nHvis du allerede har Wii Backup Manager installeret på dine systemer, og CISO-filer stadig ikke åbnes korrekt, skal du kontrollere, om du har den nyeste version af softwaren. Det kan også ske, at softwareproducenter ved at opdatere deres applikationer tilføjer kompatibilitet med andre, nyere filformater. Dette kan være en af årsagerne til, at CISO filer ikke er kompatible med Wii Backup Manager. Alle filformater, der blev håndteret helt fint af de tidligere versioner af det givne program, skal også være åbne ved hjælp af Wii Backup Manager.\nTrin 3. Indstil standardprogrammet til at åbne CISO filer til Wii Backup Manager\nHvis problemet ikke er løst i det forrige trin, skal du knytte CISO-filer til den nyeste version af Wii Backup Manager, som du har installeret på din enhed. Metoden er ganske enkel og varierer lidt på tværs af operativsystemer.\nHøjreklik på filen CISO og vælg Åbn med mulighed\nEndelig vælg Søg efter en anden app på denne pc, peg på den mappe, hvor Wii Backup Manager er installeret, marker afkrydsningsfeltet Brug altid denne app til at åbne CISO-filer og konformér dit valg ved at klikke på OK knappen\nHøjreklik på filen CISO og vælg Information\nDer vises et meddelelsesvindue, der informerer om, at denne ændring vil blive anvendt på alle filer med CISO-udvidelse. Ved at klikke på Frem bekræfter du dit valg.\nTrin 4. Sørg for, at CISO-filen er komplet og fri for fejl\nDu fulgte nøje trinnene, der er anført i punkt 1-3, men problemet er stadig til stede? Du skal kontrollere, om filen er en ordentlig CISO-fil. Problemer med åbning af filen kan opstå af forskellige årsager.\n1. CISO kan være inficeret med malware - sørg for at scanne det med et antivirusværktøj.\nHvis CISO faktisk er inficeret, er det muligt, at malware blokerer for, at den åbnes. Scan CISO filen såvel som din computer for malware eller vira. CISO fil er inficeret med malware? Følg de trin, der er foreslået af din antivirus-software.\nHvis CISO-filen blev sendt til dig af en anden, skal du bede denne person om at sende filen til dig igen. Det er muligt, at filen ikke er korrekt kopieret til en datalagring og er ufuldstændig og derfor ikke kan åbnes. Hvis filen CISO kun er delvist downloadet fra internettet, skal du prøve at genindlæse den.\n4. Kontroller, om dit system kan håndtere Wii Backup Manager\nOperativsystemerne bemærker muligvis nok ressourcer til at køre det program, der understøtter CISO filer. Luk alle kørende programmer, og prøv at åbne filen CISO.\nOpdateret system og drivere gør ikke kun din computer mere sikker, men kan også løse problemer med Wii Compressed Game Image -fil. Det kan være tilfældet, at CISO-filerne fungerer korrekt med opdateret software, der adresserer nogle systemfejl.\nHvis du har yderligere oplysninger om filendelsen CISO, vil vi være taknemmelige, hvis du deler dem med brugerne af vores service. Brug formularen placeres her og sende os dine oplysninger, der bekymrer filen CISO.


WestWind Surf Syd | Vandsport for hele familien\nDrømmer du om at suse hen over vandet på et surfbræt? Så er det netop på Ringkøbing Fjord du skal starte. Fjorden er et af Nordeuropas bedste områder for vandsport, og det lave og flade vand er ideel for nybegyndere, men også øvede surfere finder masser af udfordring i både fjorden eller i vesterhavets bølger.\nWestWind Syd er beliggende syd for Hvide Sande ud til Sdr. Klitvej, og derved tilgængelig for alle.\nSurfcenteret er topmoderne med både salg, skole og udlejning. Selve teamet består af en række dygtige surfentusiaster, som mestrer alle de board-sportsgrene stedet tilbyder. I finder derfor de bedste og mest veluddannede samt erfarne instruktører, så hele familien kan komme på surfskole.\nSurfcenteret tilbyder vandsportsaktiviteter og gode faciliteter for hele familie, samt udlejning og kurser i windsurfing, kitesurfing, bølgesurfing og SUP. Derudover har stedet også stor erfaring med at håndtere store grupper. Det er i forbindelse med personaleudflugter, teambuilding eller skoleture.\nVed WestWind Syd er alle de nødvendige faciliteter for at give jer den bedste oplevelse med vandsprt. Dette er græsarealer til oprigning af kite – og windsurfudstyr, samt omklædning og baderum med 3 varmtvandsbrusere og toilet. Derudover er der også en gratis udendørs bruser, og en stor terrasse hvor I kan nyde udsigten over Ringkøbing Fjord med medbragte madvare eller en god kop kaffe fra cafeen.\nTil de mindste surfere er der legeplads og hoppepude, samt gynger og volleyball-bane. I området omkring WestWind er der også sikkert badevand med lavt vand til de mindste, så selv de allermindste kan bade uden at skulle frygte understrøm i Vesterhavet.\nFind mere information på WestWind Syd hjemmeside.


Forældreorganisationer: - Vi skal have tiltro til myndighederne | TV 2 Fyn\nForældreorganisationer: - Vi skal have tiltro til myndighederne\nFlere fynske forældre er bekymrede for at sende deres børn i skole og daginstitution efter påske. Men det er der ingen grund til, siger eksperter.\nSom forælder må man have en tiltro til, at myndighederne åbner Danmark på bedst muligt vis. Det mener Thomas Graven, der er næstformand i Forældrenes Landsorganisation (FOLA). Foto: Mads Clausen / Ritzau Scanpix\n10. apr 2020, kl. 11:28 Bemærk: Artiklen er mere end 30 dage gammel\nOnsdag efter påske skal mange forældre igen vænne sig til at sende børnene afsted om morgenen, når de fleste fynske skoler og dagsinstitutioner åbner igen.\nVi står i en nødsituation, og vi er forpligtede til at handle. Vi kan ikke holde vores børn derhjemme og dermed ikke gøre noget, for så kører landet i sænk\nMens sundhedsmyndighederne forsikrer om, at der er tale om en forsigtig genåbning af samfundet, og Sundhedsstyrelsen har sendt retningslinjer til landets skoler og børnehaver for at hindre smitte, er flere forældre bekymrede for at sende deres børn afsted.\nSå hvordan skal man som forælder forholde sig til situationen?\nOg hvad kan man selv gøre derhjemme for at mindske smittefaren, når de mindste igen skal afsted i skole og børnehave? Det har TV 2/Fyn spurgt tre eksperter om.\nSom forældre er der ingen grund til at være bekymrede for at sende sit barn i skole eller børnehave, når mange skoler og dagsinstitutioner åbner onsdag den 15. april.\nBørn må komme i dagtilbud, når de ikke har symptomer på sygdom\nMan betragtes som rask, når der er gået 48 timer, efter symptomerne er ophørt. Herefter må man komme i daginstitution igen\nSelv om et barn bor i husstand med en person med covid-19, må barnet gerne komme i børnehave eller vuggestue\nBor et barn sammen med en person, der er i særlig risiko, kan barnet som udgangspunkt godt komme i daginstitution\nDet skal vurderes i det enkelte tilfælde, om et barn, der selv er i særlig risiko for eksempel på grund af kronisk sygdom, kan møde op i sin daginstitution.\nSådan siger børne- og undervisningsminister Pernille Rosenkrantz-Theil (S) på et pressemøde, og det bakker professor i klinisk mikrobiologi ved Syddansk Universitet Hans Jørn Kolmos op om.\n- Det er fuldstændig reelt at være bekymret som forælder, men når det er sagt, er man også nødt til at se på de muligheder, vi har – og hvad der er det fornuftige at gøre. Og der er ingen tvivl i mit sind om, at det er fornuftigt at sende børnene i skole og børnehave, siger han.\nIfølge Hans Jørn Kolmos kan langt de fleste forældre trygt sende deres børn afsted onsdag efter påskeferien. Og det kan de blandt andet, fordi børn synes særligt mildt ramt af coronavirus.\n- Vi ved, at coronavirus har svært ved at smitte blandt børn. De børn, som alligevel blive smittet, bliver ikke syge i nævneværdig grad. På den måde er det ikke en risiko for ens børn, siger han.\nPå pressemødet mandag sagde Kåre Mølbak, direktør ved Statens Serum Institut, at blot 1,8 procent af 1.924 testede børn i alderen 0-9 år har været smittet med covid-19.\nVi skal have tiltro til myndighederne\nSom forælder må man have tiltro til, at myndighederne åbner Danmark på bedst muligt vis. Det mener Thomas Graven, der er næstformand i Forældrenes Landsorganisation (FOLA).\n- Selvom det kan være svært, må man som forælder bevare roen og forsøge at pakke bekymringerne, om at det er farligt at sende sit barn afsted, væk, siger han.\nIfølge ham er det vigtigt, at forældrene husker det store billede og ikke lader følelserne løbe afsted med dem. Han opfordrer derfor de fynske forældre til at holde hovedet koldt.\n- Vi står i en nødsituation, og vi er forpligtede til at handle. Vi kan ikke holde vores børn derhjemme og dermed ikke gøre noget, for så kører landet i sænk, siger han.\nLæs også Gravide og udsatte forældre: Kan jeg sende mit barn i skole?\nDet bakker Christina Bruun Levinsen, der er hovedbestyrelsesmedlem i landsorganisationen Skole og Forældre, op om.\nSom fagperson er hun ikke bekymret for den snarlige genåbning af de fynske skoler og daginstitutioner.\n- Som forælder til skolebørn er vi nødt til at lytte til sundhedsmyndighedernes anbefalinger og stole på, at de professionelle gør alt, hvad de kan, for at følge retningslinjerne, siger hun.\nEr man en af de forældre, der frygter børnenes første skoledag efter påske, er det en god idé at tage en snak med skolens ledelse, lærerne og de andre forældre om, hvad der kan gøres for at alle kan føle sig trygge.\n- Jeg kan sagtens forstå, at der kan være bekymrede forældre. Men som forældre skal man lytte til, hvad der bliver sagt, og så skal man stole på det, siger hun.\nOg hvad kan du som forælder så selv gøre?\nMens Sundhedsstyrelsen onsdag offentliggjorde en række retningslinjer, som de fynske skoler og daginstitutioner om lidt skal følge for at undgå smitte, kan det som forældre være svært at gennemskue, hvad man selv kan gøre for at undgå at blive smittet med coronavirus.\nMen her er det vigtigt, at forældre og børn fortsat følger Sundhedsstyrelsens fem råd for at beskytte sig selv og andre mod smitte. For selvom samfundet lige så stille begynder at ligne sig selv, er det vigtigt at blive ved med at fortælle børnene om håndhygiejne.\n- Vi må ikke begynde at slappe af på det punkt, og derfor er det vigtigt, at forældrene fortsat hjælper deres børn med at vaske hænder, når de kommer hjem, siger Hans Jørn Kolmos.\nOg så er det vigtigt, at man som forælder forbereder sine børn på, at det er en anderledes hverdag, de kommer tilbage til, siger Christina Bruun Levinsen fra Skole og Forældre.\n- Børnene kommer til at møde en anderledes skole efter påskeferien, end den som de kendte før. Måske er der ikke helt så mange børn og både undervisningen og legene vil foregå på nye måder. Fortæl børnene det, så de er forberedt, siger hun.\nArtiklen er blevet til på baggrund af et spørgsmål fra en fynbo. Du kan stille dit spørgsmål til det, du undrer dig over i din hverdag på Fyn under corona-udbruddet her.


Opdateret Lederskab. Motivation - eller hvordan vi aktiverer de ekstra 30-45% potentiale i virksomheden! - PDF\nDownload "Opdateret Lederskab. Motivation - eller hvordan vi aktiverer de ekstra 30-45% potentiale i virksomheden!"\n1 ISSN Nr Tema: Motivation af medarbejdere Motivation - eller hvordan vi aktiverer de ekstra 30-45% potentiale i virksomheden! Mange ledere slider med personaleledelsen, og kan slet ikke forstå, at personalet ikke bare lige fanger samme gejst, som lederen selv. Og selv om jeg som leder giver dem gode rammer og vilkår, så virker medarbejderne ofte næsten utaknemmelige! Jeg har hørt mange ledere sukke i den retning. Problemet her er ikke nødvendigvis medarbejderne men lederen! Lederen trænger til at forstå, hvad der motiverer en medarbejder og så træne sig i at gøre det. Her ligger nøglen til vækst i din organisation og det en mærkbar vækst på de indre linjer, som også kan aflæses på bundlinjen. I dette nummer af Opdateret Lederskab giver vi lidt input og sætter derefter en række spørgsmål op, som du meget nøje bør gennemgå og finde dine svar på. God læselyst! Hjerne og hjerte Både ledere og medarbejdere har hjerne og hjerte. Det forbliver indtil videre min påstand i det mindste! Tidligere var virksomheder mest optaget af medarbejdernes hjerne (dvs. kundskaber og færdigheder). Men den nye virkelighed på arbejdsmarkedet i dag er under markant forandring: Man får ganske enkelt ikke adgang til medarbejderens hjerne uden det også inkluderer hans hjerte (dvs. følelse, engagement, motivation, værdier). Medarbejderne i dag ønsker at være og blive mødt som hele mennesker. Derfor må fremtidens ledere også lede ud fra et helhedsorienteret menneskesyn, hvor man tager hensyn til det hele menneske: både arbejdsliv og familieliv, kundskaber og følelser, hårde facts og bløde værdier. Derfor er der også en række nye ledelsesredskaber at øve sig på i dag! Vi er for længst kommet over Maslows nederste dele af behovspyramiden. Desto bedre vi magter hos os at agere på ikke mindst de 2-3 øverste trin af pyramiden, desto mere moden er vi som virksomhed til at tage de næste og nødvendige skridt for at kunne leve godt på markedet i morgen! I modsat fald ser det sort ud med fremtiden Hvilke motiver har medarbejderen? Når mennesker har dækket de mest basale behov i livet: mad, bolig, fundamental tryghed, fællesskab og følelsesmæssige samvær og venskaber så melder der sig nye behov. Sådanne nye behov er mere bestemt af ønsket om anerkendelse, position, feedback, selvbestemmelse, frihed, ansvar, udfordringer og det at måtte sætte egne fingeraftryk på dagligdagen på arbejdet. De behov hos medarbejderne må lederen være meget bevidst om. Lad os et øjeblik kaste et blik på Abraham Maslows såkaldte behovs-pyramide: I selve Opdateret Lederskab, Nr. 3/2008 Side 1 af 6\n2 ISSN pyramiden ser vi de enkelte dele af behovene med de fundamentale behov nederst. I højre side ser vi så, hvordan de enkelte behov skal modsvares fra virksomheden og ledelsen - og med hvilken indsats. Abraham Maslows behovs-pyramide: Selvrealiserings-behov Udnytte dybeste kreative og produktive potentiale Sociale behov Samvær, relationer baseret på følelser, venskaber Trygheds-behov Undgå fysiske og psykiske skader Fysiologiske behov Vand, føde og tag over hovedet og ledelses-udfordringerne på hvert trin Selvbestemmelse, frihed, ansvar, udfordringer, fingeraftryk Ego-behov Anerkendelse, feedback, Selvagtelse, selvrespekt og position anerkendelse Teambuilding, feedback Arbejdsmiljø, seniorpolitik, pension/forsikring, kontrakt, personalepolitik Løn, sygesikring o.l. Når vi taler om motivation og medarbejderudvikling, spiller alle dele en rolle. Men de basale dele har dog undergået en vis forandring gennem årene. Omkring de fysiologiske behov handler det f.eks. i dag ikke om, hvorvidt jeg kan få mad og drikke og tag over hovedet. Men det handler mere om, hvorvidt jeg gennem mit arbejde kan tjene så mange penge, at jeg fortsat kan bo i min fleremillion-villa, eller jeg kan være nødt til at skifte den ud med en mindre eller søge at bo i en lejlighed! Det er klart, at i dette perspektiv vil det stadig indgå i en motivationssammenhæng men kun sekundært. Det er således i højere grad de to måske tre? - øverste lag i pyramiden, som trænger til at udvikles for at sætte turbo på motivationen i dag. Og det betyder så at både ledelsens redskaber og medarbejdernes længsel må afstemmes efter dette. Hvad kan for alvor motivere? Den klassiske og lettere karikerede cheftype vil gerne motivere sine medarbejdere til at yde en ekstra indsats. En sådan leder drysser lidt frynsegoder ud til højre og venstre og kommer det højt: måske også lidt ekstra på lønkontoen. Og hermed lever chefen i den tro, at han har motiveret sine medarbejdere på en rigtig god måde. Ak og ve! Det er et (selv)bedrag. Det giver næppe varig og vedvarende motivation. I hvert fald ikke for alvor! En af dem, som har forsket betydeligt i motivationsfaktorer er Frederick Herzberg. Han skelner mellem hygiejne og motivation. Frederick Hertzberg Motivation af medarbejdere Vedligeholdelses-faktorer: -Løn -Jobsikkerhed -Frynsegoder mv. Vedligeholdelses-faktorer Motivations-faktorer: -Ansvar -Indflydelse -Meningsfyldt arbejde -Anerkendelse -Vækst Motivations-faktorer U-tilfreds Ikke-u-tilfreds Ikke-tilfreds Tilfreds Hygiejne-faktorer eller Vedligeholdelsesfaktorer er f.eks. løn, jobsikkerhed og diverse frynsegoder. Men hygiejnefaktorer magter ikke at skabe egentlig motivation og vedvarende tilfredshed i jobbet. Hygiejnefaktorerne Opdateret Lederskab, Nr. 3/2008 Side 2 af 6\n3 ISSN kan højst bevæge en medarbejder fra u- tilfredshed til ikke-u-tilfredshed. Skal man bevæge sig fra at være ikke tilfreds til at blive tilfreds, så må man i stedet have fokus på de egentlige motivationsfaktorer. Og det er f.eks.: at man oplever selvstændigt ansvar, får indflydelse på jobbet, oplever et meningsfuldt arbejde, får anerkendelse og er i en sammenhæng, som er præget af (i hvert fald: menneskelig) vækst. At motivere medarbejdere i vidensamfundet Du står som leder af en institution, en afdeling, en virksomhed eller et forvaltningsområde. Også hos dig vil udfordringen være at få det maksimale ud af begrænsede ressourcer. Og her vil fokus straks rettes mod de menneskelige ressourcer. Hvordan skal du som leder søge at optimere kvalitet og produktivitet hos dine medarbejdere? Flere elementer må indgå i overvejelserne her, ikke mindst sådanne: selve jobbeskrivelsen for den enkelte medarbejder medarbejdernes udrustning arbejdsmiljøet redskaber, materialer, teknologi dine evner til at koordinere medarbejdernes indsatser i et større billede dine evner til at motivere, at finde det bedste frem i den enkelte medarbejder og sætte det på fri fod! Arbejdsorganisation Ledelsesformer Viden-samfundet stiller store krav til såvel den enkelte som teamet. Kreativiteten må sættes på fri fod, man må være proaktiv og meget opsøgende for at skaffe sig nye kompetencer til at varetage udfordringerne. Viden- Her skal vi i hovedsagen koncentrere os om det sidste element: evnen til at motivere. Op gennem forrige århundrede begyndte udviklingen at gå stærkt. Fra industrisamfundet bevægede vi os ind i informationssamfundet. Og ved århundredskiftet var vi på vej gradvis ind i en ny virkelighed, det nye samfund: drømmesamfundet, viden-samfundet eller kompetencesamfundet. Kært barn har mange navne. Der gælder fundamentalt helt andre spilleregler for samfundet i den nye virkelighed i forhold til den gamle virkelighed. Og det, som kan gøre det en smule vanskeligt for mange ledere som medarbejdere er at de måske i deres arbejdsliv har gennemlevet både industrisamfundet, informationssamfundet og nu også med det ene ben i viden-samfundet. Vanskeligt? Javel, men nødvendigt at kunne tackle! Den gamle og den nye virkelighed Traditionelle Medarbejdere et vedhæng til maskinen Hierakisk struktur Personalearbejdet usynligt Faste ansættelses- og arbejdsvilkår Styring gennem regler og kontrol Smalle jobs Lav grad af autonomi Enkeltmands-organisering Erhvervelse af kvalifikationer Fleksible Medarbejdere en vigtig ressource Flad struktur Personalearbejdet professionaliseres Fleksible ansættelses- og arbejdsvilkår Styring gennem mål og værdier Brede jobs Høj grad af autonomi Teamwork Kompetenceudvikling Fra Arbejdets nye ansigter, Børsen 2003 Opdateret Lederskab, Nr. 3/2008 Side 3 af 6\n4 ISSN medarbejderen må levere unikke og elle bidrag til teamets samlede løsninger. Hvad får den enkelte medarbejder til på en helt unik måde at bidrage med sit personlige engagement og udfolde sin kreative kompetence for helheden? Helt klart: motivation! Det at medarbejderen ser en mening med og er i en sammenhæng, som bidrager med merværdi til medarbejderens verden. Tidligere kendte man også betydningen af motivation, men kaldte det måske noget andet, lysten driver værket. Og i en traditionel produktionsvirksomhed vil den motiverede medarbejder måske kunne yde en indsats, som ligger 10-20% højere. Men i viden-samfundet kan det i virkeligheden betyde 2-300%: Kun den top-motiverede medarbejder kan yde det nødvendige bidrag for at organisationens performance er konkurrencedygtig i nutidens knivskarpe konkurrence, hvor masser af arbejdspladser årligt flytter til Fjernøsten. Som matematisk hovedfagskandidat troede jeg, at helheden var lig summen af delene indtil jeg begyndte at arbejde med teams. Da jeg så blev fodboldtræner, så jeg, at helheden aldrig er lig summen af delene. Den er enten større eller mindre, afhængig af hvor godt de enkelte arbejder sammen. (Chuck Noll, fodboldtræner, Pittsburgh Steelers, USA) Det får afgørende indflydelse på fremtidens leder-adfærd og leder-udrustning. Lederen må først og sidst kunne skabe motivation! Erfaringen viser, at motivationen styrkes og udvikles gennem konkret, stadig og målrettet feedback. Derfor sammenkæder vi netop her motivation og lederens vilje og evne til at skabe en konstruktiv feedbackkultur. Positive elementer ved et job og motiverende elementer Et af de helt grundlæggende elementer i at arbejde med motivation er at skelne mellem positive elementer ved selve jobbet og så motiverende elementer. På trods af et markant opbud af positive elementer ved et job kan medarbejdere være helt igennem demotiverede. Frederick Herzberg har hermed skabt et helt konkret og anvendeligt værktøj til at vurdere, hvordan jeg som leder kan sikre mig, at jeg sætter ind på de parametre, der skaber motiveret handling og ikke blot tilfredshed. Prøv at være hudløs ærlig En leder er en, som mennesker vil følge! Nu skal vi prøve at stille skarpt ind på netop dig og din ledelsesstil i din dagligdag. Prøv at droppe alle de fine fornemmelser og vær 100% ærlig, hudløs ærlig. Se på dig selv med dine medarbejderes skarpe, men forventningsfulde øjne, som er rettet mod dig med ønsket om at have en motiverende leder. Gå stille og roligt igennem nedenstående statements og svar på spørgsmålene. Drøft dem evt. med nogle kolleger, så I også lærer sammen: Brug dine medarbejdere, så de oplever deres arbejde som et sted, hvor de virkelig præsterer noget Opdateret Lederskab, Nr. 3/2008 Side 4 af 6\n5 ISSN o Forskellen på blot at yde og at præstere er bl.a. om der er et klart mål, som man kan præstere at nå o Hvad gør du for at dine medarbejdere faktisk ser målet og udrustes til at nå det og fejrer succes erne med dem? bliver anerkendt for deres præstationer: o Hvordan reagerer du og resten af organisationen, når et mål eller delmål er realiseret? o Hvordan kommunikerer I gejst og anerkendelse til hinanden? arbejder med opgaver, der stimulerer dem: o Hvilke opgaver slider på dine medarbejdere og hvilke giver dem mere energi? o Hvad gør du konkret ved denne erkendelse? arbejder med opgaver, der har ledelsens og evt. omverdenens interesse: o Det kan ikke siges klart nok: Meget få (næsten maskinagtige ) mennesker har evnen til at være motiveret, hvis de arbejder med en opgave, som deres leder og kolleger overhovedet ikke interesserer sig for. o Hvordan arbejder du med at vise ægte interesse for dine medarbejderes opgaver? og lader dem føle, at de er værdifulde for virksomheden og dig? har et klart ansvar og føler et klart ansvar: o Har medarbejderen en klar rolle og betydning? Har du som leder været i stand til at bryde organisationens målsætning ned, så medarbejderen har del i helhedens succes/fiasko og er bevidst om det? Giver du dem ansvar? Hvor? Hvordan? Hvor meget? o Tænk alle medarbejderne igennem en-for-en : Hvor kan du give den enkelte mere selvstændigt ansvar, og hvad tror du, det vil gøre ved den enkelte? føler, at de har indflydelse på deres opgaver og ansvarsområde: o Hvordan inddrager du dine medarbejdere i formuleringen af deres opgave? o Oplever dine medarbejdere, at de reelt har indflydelse på jobbet? Hvad gør du konkret for at de skal få det? er i vækst forretningsmæssigt og kompetencemæssigt: o Hvordan vokser dine medarbejdere? Er det en tilfældig proces? o Er det synligt for medarbejderne, at de bevæger sig mod at kunne varetage et større ansvar, et mere attraktivt ansvarsområde, et mere selvstændigt ansvar, etc.? Tænk meget konkret! har mulighed for at opnå arbejdsmæssigt avancement gennem deres præstationer, hvis de vil: o Hvordan stiller din virksomhed sig til rådighed for medarbejdere, der ønsker at avancere? Nogle er bange for at miste nøglemedarbejdere andre udnytter at mange medarbejdere motiveres ved at arbejde i et miljø, der giver mange personlige muligheder. Evnen til at få den menneskelige kapital til at yngle er en helt igennem motiverende trumf for en virksomhed. o Oplever dine medarbejdere, at du vil investere din tid og dine ressourcer i Opdateret Lederskab, Nr. 3/2008 Side 5 af 6\n6 ISSN deres personlige og karrieremæssige udvikling? Motivation ikke forkælelse Det engelske ord for at forkæle hedder spoil (= at ødelægge) og kan være en fin illustration af udfordringen til ledere for moderne videnmedarbejdere, som mange af vores jo er. Man opnår ikke sine medarbejderes commitment ved at forkæle dem. Forkælelse vil blot ødelægge dem. Medarbejdere vil trives og være motiverede, når de udfordres og bliver brugt rigtigt! Litteratur Et par gode bøger, som arbejder med temaet: Per Oxvig-Østergaard: Motivation vejen til større resultater (Børsen 2000) Bason, Csonka og Ejler: Arbejdets nye ansigter. Ledelse af fremtidens medarbejdere (Børsen 2003) Konkret tilbud til dig som leder eller chef: Hjælp til motivations-proces L*Profil for bedre lederskab er til for lederens skyld, har stor erfaring og særlig kompetence i motivationsprocesser og tilbyder: hjælp, inspiration, coaching for den enkelte leder sparring og inspiration til at udvikle egen organisation og derved rekruttere de rette ledere og medarbejdere kurser og processer i udvikling, samspil og kommunikation og derved motivation! en lang række unikke redskaber til de vitale processer med medarbejderne! for bedre lederskab Næste nummer af Opdateret Lederskab udkommer ultimo april Gør dit MUS værdiskabende! Her er hjælp til at give MUS et løft og bidrage til at MUS bliver et genialt ledelses-redskab grafiske oversigter som indikatorer på trivsel og ledelsesevaluering konkret hjælp til opfølgning og overblik. Opdateret Lederskab, Nr. 3/2008 Side 6 af 6


Den Nødvendige Samtale I Arbejdslivet af Poula Helth - Hæftet Bog - Gucca.dk\nDen Nødvendige Samtale I Arbejdslivet - Poula Helth - Bog\n"Den nødvendige samtale i arbejdslivet" retter sig mod de krav, moderne medarbejdere oplever - medarbejdere, som i øget omfang forventes og selv kræver et tage ledelsen på sig i form af... Læs mere.\n"Den nødvendige samtale i arbejdslivet" retter sig mod de krav, moderne medarbejdere oplever - medarbejdere, som i øget omfang forventes og selv kræver et tage ledelsen på sig i form af selvledelse. Her er "Den nødvendige samtale i arbejdslivet" hjælp til selvhjælp, fordi den tager udgangspunkt i, at medarbejderne selv tager ansvar i forhold til egen og andres indsats på arbejdspladsen, og fordi den giver baggrund og værktøjer til at håndtere disse forhold.\n"Den nødvendige samtale i arbejdslivet" indeholder et samtalesystem, som giver redskaber til en bred målgruppe: ledere, fagforeninger, tillidsrepræsentanter, netværksgrupper, uddannelsessteder, den enkelte medarbejder og andre - alle kan bruge bogen som et redskab til samtaler på kryds og tværs i helt nye former.\nPoula Helth er ledelseskonsulent og arbejder med personligt lederskab og narrativ coaching. Hans Jørn Filges er ledelseskonsulent og arbejder med innovation og organisationsudvikling.\nOnline handel skal være helt sikker for vores brugere. Vi vil derfor aldrig gå på kompromis med sikkerheden. For at få den optimale garanti for sikkerheden ved betaling online, har vi opnået at få NETS til at godkende vores Internet betalingsløsning. Så når du handler og betaler online hos Gucca.dk, er det sikkert.\nDer er ingen begrænsninger i returretten. Vi tilbyder 30 dages returret på alle varer. Så hvis du fortryder købet, og ikke måtte ønske at beholde varen, kan du sende din vare retur til os, herefter sender vi dine penge retur. Det er altid en god ide at tage kontakt til os, inden du returnerer din vare til os.\nAt du som kunde hos Gucca får tilsendt dit produkt både hurtigt og sikkert, betyder meget for os. Hvis vi er lagerførende, vil du oftest modtage varen indenfor 1-2 hverdage. Lagerstatus fremgår synligt i shoppen under hvert produkt. Har du spørgsmål til leveringstid eller lagerstatus, er du altid velkommen til at tage fat i os.\nNår du handler hos os, er det muligt at vælge mellem flere forskellige betalingsmuligheder. Du skal naturligvis benytte den mulighed, der passer lige til dig. Sikkerheden er den samme, uanset hvilken betalingsmulighed du gør brug af. Du ser alle betalingsmuligheder her. Først når dit produkt er sendt, bliver beløbet hævet fra din bankkonto.\nSkulle der opstå spørgsmål eller tvivl til vores shop, er du selvfølgelig altid velkommen til at skrive eller ringe til os. Kundeservice er åben for henvendelser mellem klokken 10-15 alle hverdage, og vi sidder altid parat til at yde dig den assistance, du ønsker, med godt humør og et smil på læben.\nKøber du hos os, har du altid mulighed for at spore ordren, fra den sendes fra vores lager, og til du har den i hænderne. Når du gennemfører købet, kan du bagefter logge ind på din egen personlige ordreside. På ordresiden vil du kunne følge med i, hvornår vi har sendt dine produkter. Når produktet forlader vores lager og er på vej til dig, modtager du en e-mail fra os.\nArbejdsliv, Samtale, Samtaleteknik, Den Nødvendige Samtale I Arbejdslivet, Bøger, Bog\nDin anmeldelse af Den Nødvendige Samtale I Arbejdslivet\nproduct_stock_yes product_offer_no product_preorder_no\tproduct_buyable_yes product_group_bog path__forside path__bøger path__erhverv path__poulahelth path__hansjørnfilges path__coaching path__dennødvendigesamtaleiarbejdslivet\n299,95 krÆstetisk Lederskab - Bog


##### Hvordan man starter dating igen på 60 - Hvordan Til At Starte Dating Igen Ved 60.\nTilslutte websteder svarende til craigslist\nHvad radiocarbon dating bruges på smart dating taglines dating med din kone igen. Caravanstore 440. Lager nr. 60. År 2015. Nu må vi se hvor mange, der klarer den efter de bliver omplantet. Mange har hvordan man starter dating igen på 60 til de forskellige typer af arbejde, men hold det positivt.\nEfter nogle timer siger vi farvel og aftaler at ses igen. Vidste du at 60–80 % af din kommunikation Du kan med fordel eksperimentere med. Og alle udvikler sig jo gennem hele livet og er helt andre personer som 60-årige end wtarter 20-årige.\nKøb af billetter og sæsonkort til Silkeborg Dating sites i george south africa kampe.\nDet kan godt lade sig gøre, hvis du tænker over, hvordan du lever bedst i. Kan du tilslutte et. selv online dating. Skriv noget, der på en eller anden måde ;å folk til at starte en dialog. Bruge mn om det meste.\nHerefter igfn du vende tilbage igen og igen og finde de metoder, speed dating hillingdon har brug for. Hvorfor er kvinder utro? Det afhænger virkelig af hvem man er: er du ung eller gammel, leder du efter et. Keep me up to date with Apple new, sofiware updates, and the latest information on products and services.\nLæs hvorfor – og hvad der øger prisen på huset mest. Spontant, råt og upoleret - her lægges ingen faste planer på forhånd - der spilles og jammes uden sætliste, som man gjorde den gang bluesen.\nDating På Lang Sigt, Før Ægteskab, Smugkig Callie Starter Dating Igen. Med en gennemsnitsalder på omkring 60 og en fin geografisk fordeling – der. Eller spring længere ned ad siden og læs om vores seks bud på, hvordan du kan skabe.\nDer er bare hvordan man starter dating igen på 60 potentielle datinf Jeg kunne godt tænke mig et råd omkring noget, jeg oplever igen og igen.\nDit hus bliver ganske vist flere penge værd, men ikke så meget som du har. Cupid igen og igen. Men det betyder ikke, at de skal slå sig ned med hvad der har været. Linje 21 viser det sted, hvor søgekoden vil stå på starterr rigtig, levende side. Senior dating: Succes afhænger af, hvor du søger hvordan man starter dating igen på 60 det! Man kan jo sige, at det egentlig er et godt udgangspunkt, hvis du er på udkig efter gaver til ham, hvordn på den anden side kan det også så du ikke starter din søgning efter sjove gaver og faktisk ender med nogle Gaven til ham på 60 år kan være en kulturoplevelse, hvor han får lov til at fordybe sig i spændende historier.\nDeath Knights (som er den eneste der kun kan starte i level 55). For hvem går man i byen med, hvem rejser man med og tager spontant til.\nSydsjællands og Lolland-Falsters Politi har valgt otte vejstrækninger, hvor der. En hvordan man svarer, hvorfor er du dating mig, man ikke. Lyve i sammenhænge, hvor man compendium matchmaking kan blive hvordan man starter dating igen på 60 - man.\nGod dag og god dating service nyc fagfolk til alle! Der er en forklaring på det hele, men den kan han først give dig, når I ses – hvis altså bare det kan blive hos dig.\nEr alder bare en lineær rækkefølge, som starter fra nul, når vi kommer til verden.\nHER SER DU HVORFOR. Gamle Klippo-maskiner får nye ejere – og så begynder det hele forfra igen, når de gamle. Ex Starter Dating Din Ven. Autisme dating relationer datnig dating gratis hvordan at vide, hvis din. Som single i København kan indgroede vaner ofte afgøre, hvor man inviterer sit. Privatlivspolitikken er en hjælp til at forstå, hvilke personoplysninger vi indsamler, hvorfor vi indsamler dem, og hvilke former for indsamlinger vi foretager.\nI planlægger at starte med et sensuelt bad og derpå dating agentur cyrano ep 15 eng sub jer ind i dagligstuen. Antallet af started som er afhængige af chat, cybersex, dating, gaming og pirateri. POSTNUMMER=+PNR+. hvordan man starter dating igen på 60 boliger, men vi hvordan man starter dating igen på 60 lagt en cookie.\nUanset om du er i 20erne eller 60erne. Hun smilte kort og satte nålen fast 60. Men læs lige pigernes bedste råd inden du bevæger dig ud på den virtuelle jagtmark. Regionsrådets medlemmer i valgperioden 2018-2021 - hvem er hvem, og mfdd dating kommer man i kontakt med dem Regionsrådets udvalg - hvilke udvalg er der.\nKom ind og vær med. Opret en gratis profil med det samme. Men altså, sne er da lidt federe sådan et sted herher hører det ligesom hjemme, og. Hvordan man laver en profil på et dating site. Gruppeopdeling. 60. Konteringsregler. Læs venligst vores Cookie Politik for at få flere oplysninger om, hvordan vi bruger Skulle du ikke være tilfreds med dit valg, kan du returnere det indenfor 60 dage.\nHvordan man ved, om en hookup ønsker mere\nBedste dating spots London Bobcat dating Hook bag taske Emo boy dating sites Matchmaking service chicago Rygere daterer ikke-rygere\nHer finder du den perfekte gave til manden. Men igen - det er generaliseringer over en bred kam, og der er. Der findes også RP-PvP-servere, hvor rollespilsreglerne gælder, men serveren har andre klasser bedre overlevelsesmuligheder (da Priests kun bruger cloth) og igen har de Denne vil øge den hidtidige maksimallevel på 60 til 70 og vil desuden. Interracial dating i. Hvor længe før du kan starte dating igen.\nDet kan være svært at være senior og single, for hvor skal man lige finde kærligheden? Du skriver, at du har været på gode dates, men at du pludselig ikke. Læs også: Hvorfor kan vi ikke lære hinanden at kende et par.


Flere p-pladser til BroBizz-kunder i Billund Lufthavn - Sund og Bælt\nFlere p-pladser til BroBizz-kunder i Billund Lufthavn\nSiden sommer har det været muligt at betale med BroBizz® i parkeringshuset i Billund Lufthavn. Det er blevet modtaget så godt af lufthavnens gæster, at ca. 20 pct. af parkeringerne nu betales med BroBizz®.\nDerfor udvider lufthavnen nu antallet af p-pladser med yderligere 1.500 på det udendørs parkeringsområde P1. Det betyder, at BroBizz®-kunder fra 1. november kan anvende deres BroBizz® til betaling på i alt 2.600 p-pladser ved Billund Lufthavn.\n– Vi er virkelig glade for den modtagelse, betaling med BroBizz® har fået hos vores kunder. Brugen af BroBizz® som betalingsmiddel ved parkering i Billund Lufthavn vækster konstant, og vi vil ikke udelukke, at vi på længere sigt vil inddrage endnu flere p-områder med denne løsning, udtaler Regionschef for LufthavnsParkering, Peter Rossel.\nUdover at BroBizz®-kunderne ikke skal trække billet i automaten, slipper de også for at finde kreditkortet frem, når de kommer hjem fra rejsen. Og afregningen sker på den samlede faktura, som kunderne får fra BroBizz A/S.\n– Det er et mål for os hele tiden at kunne tilbyde vores kunder flere muligheder med deres BroBizz®, og her er parkering et fokusområde. Derfor er vi rigtig glade for at se, at det har været så stor en succes, at lufthavnen har besluttet at tilbyde løsningen på flere P-pladser. Det bekræfter os i, at den elektroniske betalingsløsning er et godt supplement til øvrige betalingsformer, siger Helle Bech, adm. direktør i BroBizz A/S.\nYderligere oplysninger: Adm. direktør i BroBizz A/S, Helle Bech, hbe@brobizz.dk, telefon 40593133.


Forhøjet prolactin hos mænd: årsager og symptomer. Hvad er virkningen af forhøjet prolaktin? - Undersøgelse December\nHormonprolactin produceres af specielle celler i hypofysen hos en kvinde og en mand. I den kvindelige krop styrer den sig primært til brystkirtlerne og giver en reproduktiv funktion. Det stimuleres af syntesen af østrogen i blodet. Den mandlige organisme har også brug for en optimal mængde prolactin som regulator for processer i kønsområdet.\nHvorfor er kroppen prolactin?\nMed deltagelse af andre hormoner hjælper han med at realisere menneskets seksuelle potentiale.\nrealisering af produktion af spermatozoer og kønshormoner\nNormen for dette hormon i den mandlige krop bør være 53-360 internationale mikroenheder pr. Liter. Som nogle andre hormoner har prolactin en vis daglig udryddelsesrytme. Det maksimale niveau af prolaktin når tidligt om morgenen. Om eftermiddagen falder det gradvist. Om aftenen bliver det minimalt.\nIndikatoren for testosteronets hovedhormon er direkte relateret til syntesen af prolaktin hos en mand. Høje niveauer af prolactin betyder mindre testosteronproduktion. På den anden side giver høj testosteron ikke anledning til prolactin.\nHvis hans blodniveau er forhøjet, er dette et tegn på nedsat funktion hos de mandlige kirtler. For at rette det skal du have en særlig blodprøve. For at opnå et objektivt resultat skal visse krav overholdes.\nPå dagen før overgivelsen af analysen afvises det:\nsituationer, der fører til stress\nHvorfor prolactin er forhøjet\nFysiologien til at hæve niveauet af dette hormon bestemmes af faktorer af midlertidig og langvarig karakter. Sådanne situationer påvirker som regel ikke resten af hormoner i kroppen. De har ikke systemattributter og kan hurtigt elimineres. Problemet bliver mere kompliceret, hvis stigningen i prolactinniveauet er resultatet af forskellige, herunder kroniske sygdomme.\nI den første variant er det forbundet med:\nbetydelige fysiske og nervøse belastninger\noverskydende proteiner i fødevarer\nDette kan især føre til sådanne sundhedsmæssige problemer som:\nsygdomme i hypofysen og hypofysen\nreumatoid arthritis, nogle immunsygdomme\ninsufficiens af vitamin B6, indeholdt i gulerødder, lever, kød, æg\nsvækkelse af ovariefunktioner\nOm symptomatologien af sygdommen\nDette kaldes hyperprolactinæmi, kræver en opmærksom holdning. Sørg for at konsultere en læge og følge hans anbefalinger. For at behandlingen skal være effektiv, er det nødvendigt at identificere årsagen til sygdommen. Det manifesterer sig i specifikke symptomer. Deres nummer er signifikant.\nDerfor bør endokrinologen under optagelse informeres detaljeret om forstyrrende fornemmelser, ydre tegn og medicin, især med indholdet af narkotiske stoffer. Dette vil hjælpe lægen med at diagnosticere og påvirke effektiviteten af behandlingen korrekt.\nTil temmelig almindelige manifestationer af sygdommen er:\nnedsættelse eller forsvinden af seksuel lyst, svag erektion af penis\nreduktion af hårdækslet på steder, der er fælles for mænd\ninfertilitet på grund af dårlig sædkvalitet\ngodartet vækst af brystkirtlen eller gynekomasti, som kan udvikle sig inden for få måneder\nudseende af osteoporose med smertefulde fornemmelser på grund af nedsat knogletæthed\nPankreas ufølsomhed til insulin, hvilket fører til fedme, er der en stigning i kolesterol\ndestruktive processer i den forreste del af hypofysen, som kan manifestere sig i hovedpine, nedsat syn, lammelse af øjenmusklerne\nfremkomsten af en deprimeret tilstand, søvnforstyrrelser\ntab af vitalitet, tab af interesse i livet\nFor at slippe af med disse faktorer er der behov for foranstaltninger for at neutralisere årsagerne til øget prolactinniveau og dets normalisering. Konsekvenserne af denne urolige sygdom bør fjernes under lægens vejledning. Nogle gange anvendes kirurgiske behandlingsmuligheder som beskrevet i artiklen.\nTilstedeværelsen af forøget prolaktin kræver øjeblikkelig behandling for at overvinde sygdommen. Ellers vil der være problemer med fødsel, stofskifte og konstant livs ubehag.\nForudsætningen for vellykket behandling er en sund livsstil, overholdelse af en rimelig daglig rutine. I betragtning af hypofysenes stimulering med ultraviolette stråler er det nødvendigt at forkorte opholdet i den åbne sol. Det er bedre at holde op med at ryge, ikke at misbruge alkoholholdige drikkevarer, for ikke at tage sovende piller.\nVed behandling af en afvigelse med en konservativ metode anvendes hovedsageligt lægemidler, der reducerer hormonet. De udpeges i begyndelsen af behandlingen og giver et hurtigt resultat. De fleste af dem optræder selektivt på hjernens centre, hvilket sikrer en sænkning af hormonets niveau. Andre har en deprimerende virkning på udskillelsen af prolaktin.\nNogle gange ordinerer lægen yderligere behandling med lægemidler, der indeholder testosteron.


SimplePleasure - Bækkenbundskugle| Hurtig & 100% Diskret Fragt\n80,10 kr. 89,00 kr. -10%\nMærk fordelene ved bækkenbundstræning med SimplePleasure' bækkenbundskugle. Når du træner din bækkenbund, øger du følsomheden for dig og din partner under sex. Oplev hvad en bækkenbundskugle kan gøre for jeres sexliv.\nPerfekt til erfarne samt begyndere\nLang Snor - Tag kontrollen med dybden\nDobbelt Kugle for mere volume\nRigtig mange kvinder benytter sig af bækkenbundskugler, for at holde deres bækkenbund stram, stærk og sund.\nBækkenbundstræning medfører ikke kun et strammere bækkenbund, men også en øget sensitivitet for bedre sex og orgasmer.\nTræning af bækkenbunden er også meget fordelagtigt efter fødsel.\nSimplePleasure' bækkenbundskugle er med sin vægt på 55 g. og diameter på 3 cm. velegnet til erfarne og begyndere, der vil starte ud med lidt ekstra tyngde.\nBækkenbundskuglen kan med fordel tages i brug under knibeøvelserne.\nDen 8,5 cm lange snor giver dig kontrollen over dybden, og gør det samtidig nemt at tage den ud efter brug.\nFremstillet i højkvalitets silikone. Materialet føles silkeblødt, hvilket gør din bækkenbundstræning føles rar og behagelig.


Politiet vil ikke forfølge unge efter vilde drukfester i forsamlingshus | Brædstrup | hsfo.dk\nPolitiet vil ikke forfølge unge efter vilde drukfester i forsamlingshus\nPubliceret 22. december 2017 kl. 14:07\nSteven Jensen fra Føvling Sognegård er frustreret over, at Sydøstjyllands Politi ikke vil foretage sig mere omkring de vilde drukfester i det lokale forsamlingshus. Foto: Henrik Sandvad\nSydøstjyllands Politi har lukket sagen omkring unges drukfester i Føvling Sognegård. Sognegårdens bestyrelse må selv anlægge civilt søgsmål mod de unge.\nFøvling: Der bliver ikke nogen efterforskning eller afhøringer af de unge, som har holdt vilde drukfester i Føvling Sognegård. Det har Sydøstjyllands Politi meddelt bestyrelsen bag sognegården, efter politiet har besluttet at henlægge sagen.\nDet lokale forsamlingshus har to gange inden for en måned oplevet, at unge har holdt vilde fester, hvorefter de stikker af fra rengøringen og efterlader en svinesti med ølsjatter over hele huset og med enkelte ødelagte stole og borde. Episoderne fik bestyrelsen bag Føvling Sognegård til at anmelde de unge for hærværk til Sydøstjyllands Politi, men etaten agter ikke at foretage sig noget i sagen.\n- Politiet har lukket sagen, så de vil ikke gøre mere. Jeg havde håbet, at politiet ville tage fat på nogle af de, som gjorde dette her, men det bliver op til os selv at lave et civilt søgsmål mod de unge ifølge politiet, siger Steven Jensen fra Føvling Sognegård.\nDet er politiets jurister, som har vurderet, at sagen ikke kan bære en straffesag om hærværk, men fra sognegården havde man håbet på mere.\nJeg havde håbet, at politiet ville tage fat på nogle af de, som gjorde dette her, men det bliver op til os selv at lave et civilt søgsmål mod de unge ifølge politiet.\nSteven Jensen, Føvling Sognegård.\nDyr regning for rengøring\nBestyrelsen bag Føvling Sognegård har endnu ikke hørt fra de festglade unge, som fredag i sidste uge holdt fest i sognegården, men som smuttede fra rengøringen.\nFøvling Sognegård har hyret et rengøringsfirma til at gøre rent og rydde op efter festen, og her bliver prisen omkring 16.000 kroner for rengøringen.\n- Det er mange penge. Specielt i en lille økonomi som sognegårdens, hvor vi ikke har for mange midler at gøre med, siger Steven Jensen, som har måttet aflyse en fest i januar, fordi sognegården ikke når at blive rengjort inden da.\nSagen om de vilde ungdomsfester i Føvling Sognegård har trukket stor opmærksomhed både på hsfo.dk samt på Facebook, og Steven Jensen håber, den store opmærksomhed vil blive brugt positivt.\n- Jeg håber da, interessen er så stor, at nogle tager fat i de unge og sige, at den er gal. Problemet er desværre nok, at de er ligeglade, og det er deres forældre desværre nok også. Men hvordan skal de unge så lære at tage ansvar, hvis ikke det kommer fra forældrene, siger Steven Jensen.\nUnge holder vilde fester i forsamlingshus, men skrider fra rengøringen